“Ən məxfi general”: ABŞ-ı 1 trilyon ziyana salan azərbaycanlı — 25 İLLİK SİRR » Aim.az - Azərbaycan İnformasiya Mərkəzi\n“Ən məxfi general”: ABŞ-ı 1 trilyon ziyana salan azərbaycanlı — 25 İLLİK SİRR -\n18-11-2019, 10:02 60 dəfə baxılıb\n"Çox çətinliklə dözürdüm. Mən nə ilə məşğul olduğumu belə deyə bilməzdim. Gülməli hallar olurdu. Lazımlı sənədləri almaqdan ötrü nə qədər zəhmət sərf etməli olurdun! Mən bu barədə sakit danışa da bilmirəm". Kərim Kərimov deyir bunu müsahibələrinin birində. O Kərim Kərimov ki, 25 il SSRİ-nin bütün kosmonavtlarını göyə yola salmışdı. 1966-cı ildən, ta SSRİ dağılana kimi. Kosmik Gəmilər üzrə Dövlət Komissiyasının sədri kimi. Kosmik uçuşlarla bağlı bütün sistemlərin hazırlığını yoxlayan, uçuşun başlanmasına icazə verən məhz o idi. Kosmik səyahətə çıxan və tapşırığı yerinə yetirib geri dönən uçuş heyətinin hesabatlarını qəbul edərək heç vaxt televiziya reportajlarına düşməyən şəxs olub, general Kərimov.\n"Ölkə.Az" bildirir ki, SSRİ-də günün istənilən vaxtı Baş katibə və müdafiə nazirinə zəng etmək iqtidarında olan yeganə şəxs imiş.\nSovet kosmonavtları "Baykonur"dan yola salınanda bütün telereportajlarda onun ancaq çiyini görünərdi. Sovet KİV-də onun adı çəkilməzdi, qadağan idi. Sovet xalqı isə onun adını və üzünü bir də 1987-ci ildə görmüşdü. Özü də televiziyadan da yox, "Pravda" və "Sovetskaya Rossiya" qəzetlərindən.\n1941-ci ildə Azərbaycan Sənaye İnstitutunu bitirən Kərim Kərimov elektromexanika üzrə mühəndis diplomu almışdı. Müharibə başlayanda onun xüsusi istedadı nəzərə alınaraq, Dzerjinski adına Artilleriya Akademiyasına oxumağa göndərmişdilər. O, "Katyuşa" adı ilə tanınan BM-13 yaylım atəş qurğusu üzrə mütəxəssis kimi hazırlanmışdı. Bu qurğular Sovet İttifaqının ən güclü silahı kimi məxfilikdə saxlanılırdı. Öz işinə can yandıran Kərim Kərimov daim silahın təkmilləşdirilməsi barəsində düşünürdü və bu istiqamətdə bir neçə dəyərli təklif də irəli sürmüşdü. Məhz həmin vaxtdan Kərim Kərimov həyatını raket texnikası ilə bağlamışdı.\n"Baykonur" kosmodromunun əsası qoyulan gündən isə o, Kosmik Gəmilər üzrə Dövlət Komissiyasının tərkibinə daxil edilmişdi. Kosmik aparatların yaradılmasında, dünyada ilk dəfə insanın kosmosa göndərilməsində onun da rolu az olmamışdı. Nəticədə ilk kosmonavt Yuri Qaqarinin tarixi uçuşu uğurla başa çatdıqdan sonra Kərim Kərimov SSRİ-nin ən yüksək ordeni - "Lenin" ordeni ilə təltif olunmuşdu.\nAviakonstruktor, "Texnosvar" zavodunun baş direktoru Fizuli Fərəcov Lent.az -a deyir ki, Kərim Kərimov əslində Korolyovun sağ əli sayılırdı. "Korolyov onunla məsləhətləşmədən qərar verməzdi. Onların hər ikisi nəinki sovet, dünya kosmos sənayesinin əsasını qoyanlardandı".\nHə, kosmosa insan göndərilməsində SSRİ hamını qabaqlaya bilir. Hətta amerikalıları belə. Bundan sonra təsəvvür edin nə baş verir. Qaqarinin uçuşundan sonra prezident Kennedi insanın Ayı fəth etməsi üçün Senatdan beş il ərzində 240 milyard dolların ayrılmasına nail olur. Bu isə indi təxminən 1 trilyon dollar deməkdir. ABŞ hesab edirdi ki, heç olmasa bu sahədə SSRİ-ni qabaqlasınlar. Əslində, xeyli əvvəl Korolyov insanı Aya çatdıra biləcək raket üçün vəsait almağa cəhd etsə də , "yuxarıdan" ona dəstək vermirlər.\nAmma bununla belə, istər siyasi, istərsə də ideoloji sahədə az qala bir-birinin qanını içməyə hazır olan SSRİ və ABŞ kosmos sahəsində sıx əməkdaşlıq edirdilər. Məsələn, "Soyuz-Apollon" kosmik gəmisi çərçivəsində. Kərimov danışırdı ki, bu sırf siyasi layihə idi.\n"Akademik Keldış ABŞ-da əməliyyata getmişdi və yolüstü birgə uçuş barədə razılığa gəlmişdi. Hökumətdə də Keldışın ideyasına ABŞ-la yaxınlaşmaq üçün yaxşı imkan kimi baxdılar. Amerikalılar üçün uçuş demək olar ki, havayı başa gəldi. Orbitə çıxmaq üçün onlar Ay proqramından qalan avadanlıqlardan istifadə etdilər. Biz isə etibarlılığı artırmaq üçün bir çox dəyişikliklərə getməli olduq, hər necə olsa da, bu, ilk beynəlxalq uçuş idi. Əgər biz o zaman uçuşu təxirə salsaydıq, amerikalılar bizim imkanlarımıza şübhə ilə yanaşa bilərdilər. Çünki uçuş siyasi xarakterli idi".\nBir dəfə jurnalistlərdən biri onu SSRİ-nin ən məxfi generalı adlandırmışdı. Başqa bir jurnalist isə ona belə bir sual ünvanlamışdı: "Özünüz necə, nə vaxtsa kosmosa uçmaq istəmisinizmi?"\nCavabı maraqlı olmuşdu: "Mənə nəinki kosmosa uçmaq, Dövlət komissiyasının sədri kimi xəstələnmək belə qadağan idi".\n1991-ci ildə istefaya çıxan Kərim Kərimov ömrünün sonunadək kosmik sahə ilə əlaqəsini kəsməmiş, Uçuşları İdarəetmə Mərkəzinin məsləhətçisi olmuşdu. İstehsalat-təşkilat və elmi fəaliyyətinə görə, general-leytenant Kərim Kərimov Sovet İttifaqı Qəhrəmanı fəxri adına, iki dəfə "Lenin" ordeninə, Qırmızı Əmək Bayrağı, Qırmızı Ulduz ordenlərinə layiq görülmüş və çoxlu medalla təltif olunmuşdu. O, həmçinin Azərbaycan Respublikasının "Şöhrət" ordeni ilə təltif olunub, Azərbaycan Milli Elmlər Akademiyasının fəxri üzvü seçilib.\nFizuli bəy deyir ki, Moskvada onun adını daşıyan böyük təhsil kompleksi var. "Hər il ad günü ərəfəsi kosmik tədqiqatlarla bağlı orada müsabiqə keçirilir. Münsiflərə sədrlik isə mənə tapşırılır. Bir azərbaycanlı kimi mən bundan qürur duyuram. O, böyük azərbaycanlı idi, öz ölkəsini də çox sevirdi".\nFizuli Fərəcov deyir ki, onunla ilk dəfə 1984-cü ildə, "Buran" kosmik gəmisinin yığımı zamanı tanış olub. "O, SSRİ müdafiə naziri Ustinovun sədri olduğu komissiyanın tərkibində bizim zavoda gəlmişdi. Fövqəladə dərəcədə ziyalı və intellektual adam idi. Sadə, təmənnasız. Deməzdin ki, yanındakı sovet kosmonavtikasının əsaslarından birini qoyan adamdır. O vaxta qədər biz onun adını bilmirdik. Sonradan öyrəndik ki, azərbaycanlıdır. Onunla eyni dövrdə yaşamışıq. Amma bir az da keçsin, biz onda biləcəyik ki, o, hansı nəhənglikdə bir azərbaycanlı olub".


ANAMA: Tərtər və Ağdamda zenit mərmiləri və piyada əleyhinə minalar aşkarlanıb - Report.az\nANAMA: Tərtər və Ağdamda zenit mərmiləri və piyada əleyhinə minalar aşkarlanıb\n13 İyun, 2016 19:41\nBakı. 13 iyun. REPORT.AZ/ Azərbaycan Respublikası Ərazilərinin Minalardan Təmizlənməsi üzrə Milli Agentlik (ANAMA) Füzuli, Ağdam və Tərtər rayonlarında aşkarlanmış partlamamış hərbi sursatlar barədə hesabat yayıb.\nAgentlikdən "Report"a verilən məlumata görə, iyunun 13-də 3 ev və həyətyanı sahəyə, 5 əkin sahəsinə, 12 partlayış yerinə baxış keçirilib. Tərtər rayonunun Cəmilli kəndində dörd partlamamış hərbi sursat - “9M22U” "Qrad" raketinin iki mühərrik hissəsi və 23 millimetrlik iki zenit mərmisi aşkar edilərək götürülüb. Ağdam rayonunun Əfətli kəndində piyada əleyhinə iki “PMN-E” minası aşkar olunub. Gün ərzində 37 min 750 kvadratmetr ərazi təmizlənib.\nTərtər rayonunun Şıxarx, Qapanlı kəndlərində, Füzuli rayonunun Horadiz şəhərində ev və həyətyanı sahələrə, partlayış yerlərinə baxış zamanı partlamamış hərbi sursat aşkar edilməyib. Cəmi 23 min 750 kvadratmetr ərazi yoxlanılıb.\nÜmumilikdə agentlik tərəfindən aprelin 7-dən iyunun 13-dək Zərdab, Tərtər, Ağcabədi, Ağdam, Füzuli, Goranboy, Tovuz, Samux, Şəmkir, Cəlilabad, Ucar, Astara rayonlarında, Mingəçevir, Sumqayıt və Bakı şəhərlərində 598 ev və həyətyanı sahəyə, 2 hərbi hissəyə, 2 kənd qəbiristanlığına, 5 kənd orta məktəbinə, 1 tibb məntəqəsinə, 22 fermaya, əkin sahələrinə və şərab zavodu ərazisinə baxış keçirilib. Ümumilikdə 1526 partlamamış hərbi sursat, piyada əleyhinə 16, o cümlədən 3 “POMZ-2”, həmçinin tank əleyhinə 7 mina aşkarlanaraq zərərsizləşdirilib.\nHazırda agentlik tərəfindən yaradılmış xüsusi təyinatlı mobil çevik qrupları minaaxtaran itlərin dəstəyi ilə təmas xəttinin yaxınlığındakı kəndlərdə evlərin, məktəblərin və digər obyektlərin yerləşdiyi ərazilərdə əməliyyatları davam etdirir.


Şeir havasına köklənən ürək » www.tezadlar.az\nŞeir havasına köklənən ürək\nÖtən ilin ayazlı, şaxtalı bir qış günündə “Ürəyim sənlə danışır” şeirlər toplusu ilə görüşümüzə gələn Əbülfət Mədətoğlunun işığa çıxarmış ürəyində (“Ürəyimi sevginlə işığa çıxarmışam”) min illərin sirri boylanır, min illərin dərdi, qəmi, həsrəti boylanır. Onun işığa çıxarmış olduğu ürəyində həm də ilahi bir sevgi boylanır.\nƏbülfət Mədətoğlunun bizimlə danışan ürəyi min illərin sirrini həm vərəq-vərəq açır, həm də şair öz ürəyində gəzdirdiyi min illərin dərdini, qəmini, həsrətini... şeirlərində əritməyə çalışır. Dünyanın yaddaşına aşiq kimi, haqq adamı kimi, şair kimi “hörülən” Əbülfət Mədətoğlunun ürəyində min illərin sirri gizlənib və o, bu sirləri “Ürəyim sənlə danışır” (Bakı, 2015) kitabında bir-bir açaraq oxucularını özünün ən yaxın sirdaşı kimi qəbul etdiyini, hər bir oxucu ilə könül dostu olduğunu bir daha bəyan eləyir və bununla da onun necə də səmimi olduğunu, səmimi olduğu qədər də saf və təmiz olduğunu görürük. Şairin işığa çıxarmış ürəyində həm də böyük bir sevgi görürük:\nİçim boyda biçmişəm.\nMən ömürlük içmişəm.\nSevgi şərbətini ömürlük içən şair “dünyanın yaddaşına aşiq kimi hörüldüyünü” bəyan eləməklə nə qədər haqlı olduğunu “Ürəyim sənlə danışır” kitabında bir daha təsdiqləyir və öz ilahi sevgisini görün necə izah eləyir:\nSüzür közün üstünə-\nİlahi! Necə də gözəl deyilib. İlahi! Bu misraları Əbülfətdən başqa kim yaza bilər?\n...Mən sevgini yaşadım,\n...Güvəndiyim bir Allah,\nBir də ki, sevgi oldu.\nMən bu sözlərin qarşısında söz deyə bilmirəm. Sadəcə olaraq heyrətdən üzümə sığal çəkirəm.\nSəmimi deyirəm. Bu qərib şəhərdə hərdən könül söhbəti eləmək üçün adam tapmayanda Əbülfətin şeirlərini oxuyuram. Bu dünyaya dünyanın bilmədiklərini pıçıldayan şairin şeirlərində özümü tapıram, onun musiqiyə can atan şeirləri nur kimi qaranlıq dünyamı işıqlandırır və mən dincəlirəm, mənən təmizlənirəm, saflaşıram, bulaq suyu kimi dumduru oluram, iç dünyamın şükranlıqla dolduğunu hiss edirəm. Hiss edirəm ki, bu şeirlər insanlara və insanlığa xidmət edir. Bu şeirlərdə həyat da var, ölüm də var, həsrət də var, ilahi sevgiyə ruhən qovuşmaq da... Həyat olmasa ölüm, həsrət olmasa vüsal olmaz. Həyatla ölüm, həsrətlə vüsal birlikdə yaşayır ki, həyat ölümü, ölüm həyatı, həsrət vüsalı, vüsal həsrəti yaşada bilsin. Həyat da, ölüm də, həsrət də, vüsal da, sevgi də, ayrılıq da... fəlsəfənin əsas işidi. Fəlsəfənin bizə öyrədə biləcəyi bu işi Əbülfətin şeirlərindən də öyrənmək mümkündü. Bunun üçün şairin yaradıcılıq dünyasına baş vurmaq gərəkdi. Onun yaradıcılıq dünyasına baş vursanız, eləcə də “Ürəyim sənlə danışır” kitabını duya-duya oxusanız, o şeirlərin məğzinə vara bilsəniz həyat nə? ölüm nə? sevgi nə? həsrət nə? kədər nə? dərd nə? və bu kimi insanı min illər boyu düşündürən suallara cavab tapmaq mümkündü.\nƏbülfət Mədətoğlu qələmə başucalığı gətirən şairdi və bir şair olaraq hamı üçün yazır. Yazdıqları hamı üçün dəyərlidi. Hamı üçün dəyərli olduğuna görə onun şeirləri qiymətsiz bir xəzinədi. O, həm də gələcək nəsillər üçün yazır. Düşünürəm ki, o, daha çox gələcəyin şairidi. Çünki pulun şeytana da namaz qıldırdığı bu zəmanədə onu qiymətləndirə bilmirlər, ya da ki, qiymətləndirmək istəmirlər. Niyə? Səbəbi məlumdur. Çünki biz əsl şairlərə vaxtında və zamanında dəyər verə bilmirik. Məhz ona görə də Əbülfət Mədətoğlu hələ də öz layiq olduğu qiymətini almayan şairdi. Qırx ilə yaxındır ki, sözlə nəfəs alan, sözə nəfəs verən, qələmilə Vətənə, millətə xidmət eləyən, ədəbiyyatın ədəbi dünyasına daxil olan o qüdrətli qələm sahibi heç kimdən heç nə ummadan söz sənətilə məşğuldu. Poeziya aləmində yeni cığırdaşlardan biri olmaqla diqqəti cəlb eləyən Əbülfət Mədətoğlu, ancaq ürəyinin diqtəsilə şeirlər yazır. Məhz ona görə də Tanrı ölümsüz olduğu kimi onun şeirləri də ölümsüzdü. Fikir və düşüncələrini, hiss və həyacanlarını şeirlərinə hopduran şair insanları yaşamağa və yaşatmağa, sevməyə və sevilməyə səsləyir. Sözlə böyük və ilahi bir funksiyanı yerinə yetirən şair imam işığının çevrəsində yazdığı şeirlərilə bir daha sübut elədi ki, şairlik üç-dörd nəfərin çiynində daşınır ki, onlardan biri də Əbülfət Mədətoğludu. “Ürəyim sənlə danışır” şeirlər toplusu əslində şairin poeziyasevərlərə hesabatıdı. Onun bu “hesabatı” bir daha göstərdi ki, Tanrı əsası olmayan bir zərrə yaratmadığı kimi Əbülfətin şeirlərində də əsası olmayan bir misra da yoxdu. Ona görə də onun qəlbindən və qələmindən süzülən şeirləri həyacansız oxumaq mümkün deyil:\nMəni keçə bilmədin,\nMən yolunda divardım.\nGöz yaşımla suvardım.\nƏbülfət Mədətoğlu şeirlərində öz dərdilə daha çox danışır. Ürəyində yuva salmış dərdlərinin dağılıb getməsindən qorxurmuş kimi hər bir dərdini sözlə oxşayır, onları nəvazişlə sığal çəkir, dərdləritlə çox səmimi və mehriban davranır və heç zaman dərdlərindən şikayətçi olmur, əksinə dərdlərini qılıqlayır, dərd önündə məğrur dayanır:\nDünya bir can köynəyidi,\nDar gəlir mənə, dar gəlir.\nKədərə, qəmə əyilmək,\nAr gəlir mənə, ar gəlir.\nvə yaxud şair yazır:\nBu diləklə kədərin\nƏn möhtəşəm kədəri\nMən ömrümdə görəcəm!\nÖmründə ən möhtəşəm dərdi görmək istəyən və yaxud görən Əbülfətin şair dərdi, şair kədəri dünyəvi əhəmiyyət kəsb eləyir, çünki onun ürəyinə düşən dərdlər şəxsi dərdləri deyil, bəşəriyyəti narahat eləyən dərdlərdi. Ona görə də bu dərdlər şairin ocaq kimi alışıb-yanan ürəyinin hərarətilə isinərək yaşamaq hüququ qazanır.\nƏbülfətin dərdlərinin rəngi yaşıldı. Ona görə də bu möhtəşəm dərdlər və kədərlər onun şair ürəyində cücərir, boy atır və çiçəkləməyə başlayır. Bəli, hər ürəkdə dərd bitmir, dərd boy atmır. Əbülfətin ürəyində boy atıb böyüyən dərdləri, əslində hamını narahat eləyən dərdlərdi. O, bir şair kimi hamını narahat eləyən dərdləri qələmə alır, xalqın ağrısının ifaçısı kimi çıxış eləyir və bununla da özünün yox, dünyanın dərd ağrısını yüngülləşdirir və həzin bir səslə pıçıldayır ki, dərdsiz insan yoxdu, dərdini çəkməyən, dərdini anlamayan insan var. Dərdini çəkməyən, anlamayan insan üçün yaşamaq yaşamaq deyil, amma dərdini dərk edib yaşamaq da çox çətindi. Bu mənada hər şeyi dərk edən Əbülfət üçün yaşamağın necə çətin olduğunu yaxşı bilirəm. Şeirlərində yaralı vətənin iniltisi, itirilən torpaqların harayı eşidilən, böyük arzuları ilə məhdud imkanları üst-üstə düşməyən, həm dərdin Füzuli zirvəsinə, həm də sevginin Məcnun zirvəsinə yüksələn Əbülfət Mədətoğlunun şeirlərində təsadüfi bir sözə rast gəlməzsən.\nBəli, Əbülfət Mədətoğlu daha çox kədər şairidi, dərd şairidi, həm də məhəbbət şairidi. O, sanki şeirlərini kədərdən, dərddən ilham alaraq yazır. Ona görə də şeirlərində kədərin, qəmin, dərdin ətrini, həm də ilahi sevginin qoxusunu duyursan. Bu şeirlərin işığında dünyəvi kədərlə, ilahi sevgi birləşərək şairi ölməzlik zirvəsinə ucaldır. Ona görə də Əbülfət hələ sağlığında ikən özünə ölməzlik zirvəsində yer alan şairdi. Bunu mən demirəm. Bunu “Ürəyim sənlə danışır” kitabında yer almış şeirləri deyir. Bu şeirlərin hər birində Əbülfətin ruhu çırpınır. Şairin ruhu çırpınan şeirlərindən söz açmadım. Buna ehtiyac da duymadım. Sadəcə olaraq vaxtında öz halal haqqını almayan şair dostuma sözlə layiq olduğu qiyməti vermək istədim. İnanır və ümid edirəm ki, söz xiridarları “Ürəyim sənlə danışır” kitabını yarpaq-yarpaq çevirib oxuduqca Əbülfət Mədətoğlu kimi bir şairlə eyni ölkədə, eyni əsrdə yaşadıqları üçün qürur duyacaq və fəxrlə deyəcəklər: “Qələmə vicdan işi kimi baxan, qəlbinin ağrılarını işığa çevirib vərəqlərə səpələyn şair Əbülfət Mədətoğlu sözün əbədiyyətinə tapınan şairdi. Zamandan zamana qalan şairlər, məhz onun kimi şairlərdi”.\n227 şeirlə könlümüzü fəth eləyən, ruhumuza sığal çəkən, bizə mənəvi qida verən Əbülfət Mədətoğlu ədəbiyyat aləmində ən çox savab qazanan, Tanrının ən çox sevdiyi şairlərdən biridi. Tanrının sevmədiyi bəndələrindən yazmayan, Tanrının verdiyi istedaddan su-istifadə eləməyən Əbülfətin şeirlərində həm də bir dua təsiri var və bu şeirlər öz dua gücüylə bizə bir daha yaşamağın necə də gözəl olduğunu anladır.\n227 şeirin hər biri Əbülfətin dünyasının bir zərrəsidi. Bu zərrələr birləşərək bir günəş olur və biz bu günəşin işığında Əbülfətin özünü görürük, onun mamırlı bir daşın üstündə oturub bu günkü və gələcəcək nəsillərlə həmsöhbət olduğunu görürük. Yox. O, danışmır. O, dərin-dərin xəyallara qərq olub. Danışan onun ürəyidi. Şair “Ürəyim sənlə danışır” deyərək sözü ürəyinə verib və onun ürəyi damarlarında türk qanı axan insanlarla danışır. Şair ürəyinin səsini eşidənlər eşidir, eşitməyənlər də qoy eşitsinlər. Axı, şair öz şeirlərilə türkdaşlıq, vətəndaşlıq, soydaşlıq borcunu şərəflə yerinə yetirərək içimizdə qış yuxusuna getmiş türk mənliyimizi, türk qeyrətimizi silkələyir və bir söz cəngavəri təsiri bağışlayır.\nSözü məqamında deməyi bacaran, sözlə millətin rəngini, ruhunu, ümidini özünə qaytarmağa çalışan Əbülfət Mədətoğlu “Ürəyim sənlə danışır” kitabıyla bir şair kimi əbədi var olacağını, öləndən sonra da xatırlanacağını, şeirlərinin sevilə-sevilə oxunacağını bir daha sübut eləmiş oldu. Bir daha sübut eləmiş oldu ki, o, anadan şair doğulub və bir şair kimi də min beş yüz illik Azərbaycan poeziyasına öz möhürünü vura bilib, istedadlı imza sahibi kimi ədəbiyyat tarixinin səhifələrinə öz adını yazdıra bilib.\nƏbülfət dost adamıdı, Allah adamıdı. Onun kimi dost adamlar ya bir olar, ya iki.\nƏbülfət şeir yazmaq üçün yaradılıb. Onun şeirləri insanı tənhalıqdan qurtarır, çünki o, havada uçuşan səsləri sözə çevirməyi bacaran şairdi, şeirlərilə könül söhbəti eləyən şairdi. Onun kimi müasir poeziya aləmində diqqəti cəlb eləyən, sözün və sözünün ağası olan qələm adamı ya bir olar, ya iki.\nƏbülfət dərdli adamlarla dərd ortağıdı.\nHaqqın yanında dayanıb, şeirlərinin mükafatını öz vicdanından alan o böyük şairi - Əbülfət Mədətoğlunu görmək üçün, onunla dost olmaq üçün, onun təmiz ürək poeziyasını oxumaq üçün bu dünyaya gəlməyə və bu dünyada yaşamağa dəyərmiş...


Milli Onkologiya Mərkəzində iki deputatın kreslo davası » Azerinfo.Tv\nMilli Onkologiya Mərkəzində iki deputatın kreslo davası\n7-04-2021, 10:02 31 dəfə baxılıb\nÖtən həftə Azərbaycanda səhiyyənin inkişafında uzunmüddətli səmərəli fəaliyyətinə görə Cəmil Əziz oğlu Əliyev 1-ci dərəcəli "Vətənə xidmətə görə” ordeni ilə təltif edilib. Qeyd edək ki, Milli Onkologiya Mərkəzinin direktoru C. Əliyevin bu gün 75 yaşı tamam olur. Cumhuriyyet.az-a daxil olan məlumataq görə, C.Əliyevin təltifi onun yubley yaşı ilə bağlı deyil, işin arxasında Milli Onkologiya Mərkəzində yaxın zamanlarda rəhbər dəyişikliyinin olması durur. Mənbənin məlumatına görə C.Əliyev görəvindən alınacaq və bura yeni təyinatın olması gözlənilir.\nMilli Onkologiya Mərkəzi ətrafında baş verənlərlə bağlı cumhuruiyyet.az-ı məlumatlandıran mənbənin sözlərinə görə, əsas səbəb bu tibb müəsisəsindən cəmiyyətdə çox ciddi narazılığın formalaşmasıdır. Bildirək ki, bu məsələ ilə bağlı mətbuatda kifayət qədər materiallar, video və audio faktlar yayımlanıb. Bunlardan birini qısa şəkildə olduğu kimi diqqətinizə çatdırırıq:\n1. İnsanlar onkoloji xəstəlik şübhəsi yarananda ilk müraciət etdikdə müayinə üçün cürbəcür adlarla 500 manata yaxın pul verməli olurlar.\n2. Onkoloji xəstəlik müəyyən edildikdə kimyaterpiya keçmək üçün müayinə sənədlərini müalicə edəcək həkimə çatdırılması insanların özlərinə qadağandır. Həmin müayinə kağızlarını bir korpusdan başqasına aparmaq üçün əməkdaşlara 20 manat verilməlidir.\n3. Kimyaterapiya 300 manatdır. Bundan əvvəl də bəzi müayinləri keçmək üçün 60 manatdan 100 manata qədər də rüşvət verilməlidir. Nəzərə almaq lazımdır ki, xərçəng xəstəliyinə tutlumuşlar hər 21 gündən bir kimyaterapiya qəbul etməlidirlər və hər dəfə də eyni pulları verməlidirlər.\n4. Bəzi xəstələrin şüa da qəbul etməsi qaçılmazdır. Onun da 28 seansı 1000 manatdır.\nİnsan əlindən dəhlizlərdə hərəkət etmək mükün deyil. Təxminən 50 kv.m. sahəsi olan, UZİ, qan analizi aparılan otaqda (foto 3) havasızlıq bir tərəfə insanların sanki Bakı avtobuslarındakı kimi sıx dayanmasını soruşduqda xəstələrin birinin mənə "rəhmətliyin oğlu, bizim gördüyümüz cəhənnəmin yanında bu cənnətdir” cavabı artıq sözə ehtiyac olmadığını göstərdi. Söhbət etdiyim xəstələr, onların qohumları hamısı bir ağızdan əsas problemin pul olduğunu bildirdilər. Kimisi borca düşdüyünü, kimisi faizlə pul götürdüyünü, kimisi isə evini satıb kirayələrdə qaldıqlarını bildirdilər. Əlbəttə, bir yazıda Milli Onkologiya Mərkəzində baş verən faciəni təsvir etmək olmaz, buna kitablar yazmaq, filmlər çəkmək lazımdır. Bu yazıda məqsədimiz bu deyil.\nMənbənin cumhuriyyet.az-a bildirdiyinə görə, Milli Onkologiya Mərkəzinin direktoru postuna iddialılar da meydana çıxıb. Bunlardan biri hazırda Milli Onkologiya Mərkəzinin direktor müavini olan millət vəkili Kamaləddin Qafarovdur. Maraqlıdır ki, digər iddialılar sırasında adı çəkilən də millət vəkilidir. Bu şəxs ürək-damar cərrahı, tibb üzrə elmlər doktoru, Azərbaycan Ürək və Sağlamlıq Assosiasiyası idarə heyətinin sədri, Azərbaycan Respublikasının əməkdar həkimi Rəşad Mahmudovdur. Bildirək ki, R.Mahmudovun ixtisasca tibb sahəsinin adamı olması onun şanslarını artırır. Eyni zamanda K.Qafarovun adı mətbuatda bir çox qaranlıq işlərdə hallanıb.\nOnkologiya Mərkəzində xəstənin yiyəsinə arabanı vermək üçün nişan üzüyünü g ...\nMilli Onkologiya Mərkəzində tender sövdələşmələri və ya deputatın cibdən ci ...\nBağçalar fəaliyyətini dayandırıb?\nŞirvan polis şöbəsinə rəis müavini təyin edilib - ƏMR\nİlk dəfə prokurorluğa işə götürülənlər 3 aylıq sınaq müddətinə vəzifəyə təyin ediləcək - Diqqət!\nBəylər Əyyubovla Zakir Qaralovun adı QALMAQALDA... -\nCavid Qurbanovla Cahangir Əsgərovun fəaliyyətləri araşdırılmalıdır... - TƏLƏB!\nAzərbaycanda narkotik istifadəçilərinin SAYI: - “Real göstərici rəsmi statistikadan 5 dəfə çoxdur”\nŞirniyyatlarda istifadə olunan qida qatqıları: NƏLƏRƏ DİQQƏT ETMƏLİ?\nAlkoqolik və narkomanlara niyə peyvənd vurulmur? - "Yarım stəkan araq kifayətdir ki..."\nRamazanın hilalı Azərbaycan üfiqində aprelin 13-də görünəcək - QMİ\nHəbs olunan icra başçısı kimlərdən rüşvət alıb? - İLGİNC FAKT\nBiyabırçılıq. Tanınmışların Lüt Şəkilləri Yayıldı +18 FOTOLAR\nSON DƏQİQƏ: Azərbaycanda yoluxanların sayı 1800 keçdi - 27 NƏFƏR ÖLÜB\nTürkiyəni qlobal gücə çevirəcək LAYİHƏ: - İstanbul kanalının geosiyasi əhəmiyyəti...\nVəzifəsindən sui-istifadə edən hər bir məmur öz əməlinin qarşılığını MÜTLƏQ ALACAQ\n“Media haqqında” yeni qanunda hansı yeniliklər olacaq?\nPərvin Abıyeva qaraya BÜRÜNDÜ - FOTO\nƏli ətəyindən uzun Rüstəm Muradov... - Rusiyadan sürpriz zəng... və gözlənilməz səfər\nAzərbaycan “bu gənc xanımı yedirərsə”, o, bizimlə rəqs edəcək - “Artsax”ın gələcəyi...\nRöya ONUNLA fotosunu PAYLAŞDI\nRusca bilməyən Şahin İbadov Rusiyadan BDU-ya necə “perevod” oldu?\nSiyasi dialoq imkanları artırır: Partiyaların intibah dönəmi - TƏHLİL\nAzərbaycanda əlillik və müavinətlər kütləvi ləğv edilir - NƏ BAŞ VERİR?\nAzərbaycandan 1,1 milyard xarici valyutanı kimlər və hara çıxarıb - ARAŞDIRMA\nVətən müharibəsində qalib gələn , yaşam savaşını uduzan baş leytenant- VİDEO\nAbutalıbovun bu qərarı onu həbsə apara bilər - TƏFƏRRÜAT\nMinsk Qrupu 29 il bizi belə aldadıb - bahalı restoranlar, havayı pullar...\nRamazan ayında sərt karantin olacaqmı?\nMəktəbli özünü asdı: toya gedə bilmədiyi üçün - İDDİA\n"Fermerlərdən soruşsunlar ki, nazirlik inəyin qiymətini nə qədər yazıb?" - Partiya sədri\nMəzahir Pənahov yola salınır? - “Kadr islahatlarının növbəsi MSK-ya da çatacaq”\nŞirkət direktorunun məhkəməsi başlayır - TƏFƏRRÜAT\nAli Məhkəmə Bakı Apelyasiya Məhkəməsinin "WhatsApp" "screenshot"ları əsasında qəbul etdiyi qərarı ləğv etdi\nBakıda evli qadının gizli sevgisi, intim görüşlər, şok ölüm – İNSANI SARSIDAN FAKTLAR/VİDEO\nKöçəryanı diriltmək cəhdləri fayda verəcəkmi? – “Bu yaramazı hakimiyyətə gətirmək istəyirlər”\nSəlim Müslümov bu vəzifəsindən AZAD EDİLDİ\nHəmin fotonu təqdim edirik: Bu da Brilliant Dadaşovanın EVİ- FOTO\nPutinin Qarabağla bağlı SENSASİON PLANI üçün HAZIRLIQLAR BAŞLADI: Polkovnik ŞOK DETALLARI AÇDI (VİDEO)\nRamiz Mehdiyevdən Cəmil Həsənliyə təəccüblü cavab - NƏ BAŞ VERİR?\nVaksinasiya olunmayan şəxslər cərimələnəcək? – DİN təcili açıqlama yaydı\nAğstafada TENDER FIRILDAĞI...\n“HƏR İKİ TƏRƏF MÜHARİBƏYƏ HAZIRLAŞIR” – “Ukrayna Azərbaycanın təcrübəsini yaxşı öyrənib”\nZakir Qaralovun yaxınlarına ev tikdi, həbs edildi və özünü asdı... - TƏFƏRRÜAT\nOnlayn təhsildə ƏN BÖYÜK ƏNGƏL... - Yeni nazir də hərəkət etmir...\nDəhşətli hadisə: Qardaşlar bütün ailə üzvlərini öldürüb sonra intihar etdilər\nYüksək inflyasiyadan necə yan keçdik? – Manatın dollara nəzərən sabit qalması...


ABŞ ilə Azərbaycan arasında hava yük daşımalarına dair konfrans keçirilib - Yeni Gəncə\nmüəllif Nurlana Həbibova 03/08/2020 03/08/2020\n“Report”un yerli bürosu xeber verir ki, konfransın əsas natiqləri “Silk Way West Airlines” şirkətinin vitse-prezidenti Vüqar Məmmədov və “Boeing” şirkətinin hava daşıyıcıları bazarlarının araşdırılması üzrə regional direktoru Tomas Krəbtri olub. Qeyd edək ki, T.Krəbtri, eyni zamanda “Boeing” şirkətinin Dünya Hava Daşımaları Proqnozları hesabatının müəllifidir.\n“Silk Way West Airlines” şirkətinin iki ölkə arasında ticarətin təşviqində rolu barədə ilk suala cavabında Vüqar Məmmədov təmsil etdiyi şirkətin 2016-cı ildə ABŞ-a cəmi bir uçuşla başladığını bildirib. O, qısa zamanda uçuşlarının sayının artırılmasına ehtiyacın yarandığını söyləyib və şirkətin təyyarələrinin həmin ildən Çikaqo şəhərinə də uçuşlar həyata keçirdiyini qeyd edib.\nHazırda Çikaqoya həftədə üç uçuş həyata keçirilir. Şirkət rəsmisi, bundan əlavə, “Silk Way West Airlines” təyyarələrinin Nyu-York, Çikaqo, Mayami və Vaşinqton şəhərlərinə qarışıq uçuşlar həyata keçirdiyini bildirib.\nT.Krəbtri hava yükdaşımalarının həcm baxımından dünyadakı yükdaşımaların 1 faizini, lakin dəyər baxımından 35 faizdən çox hissəsini təşkil etdiyini bildirib. Bu sahənin son 40 ildə illik 5 faizlik artımla inkişaf etdiyini bildirən “Boeing” rəsmisi, qlobal pandemiyanın hava daşımalarına ciddi təsir etdiyini qeyd edib.\ntəsir xüsusilə, mart və aprel aylarında daha çox hiss edilib. Onun sözlərinə görə, növbəti il hava yükdaşımalarında bərpa ili ola bilər.


Məmurlara nəzarət edəcək qurum yaradılacaq\n4 Mart 2013 14:11\nAzərbaycanda idaretməyə nəzarət edəcək yeni qurum yaradılır. Gunxeber.com-un əldə etdiyi məlumata görə, Prezident yanında İctimai Şura adlanacaq bu qurum idaretməyə nəzarəti həyata keçirəcək bu sahədəki vəziyyətlə bağlı pezident üçün hesabat hazırlayacaq. Bu quruma QHT təmsilçilərinin, deputatların, müstəqil ekspertlərin, ayr-ayrı sahələr üzrə mütəxəssislərin, əsasən də gənc kadrların cəlb olunacağı bildirilir.\nArtıq bu qurumun əsasnaməsinin hazırlanması üçün müvafiq strukturlara tapşırıq verilib. Bundan başqa bütün icra hakimiyyətlərində də belə bir İctimai Şura yaradılacaq.\nÖlkədə idaretmə sahəsindəki problemlər hakimiyyəti ciddi narahat edir və bu sahədəki vəziyyəti bir qədər düzəltmək, məmurları nəzarətdə saxlamaq üçün belə bir addımın atılması zərurəti ortaya çıxıb.\nQeyd edək ki, məmurların özbaşınalığı, vətəndaşların dövlət qurumlarında incidilməsi, insanlarla kobud davranılması kimi faktların geniş yayılması birbaşa president İlham Əliyevin dilindən də fevralın 12-də keçirilən müşavirədə səsələndirilib.\nPrezident belə məmurlara barmaq silkələyərək onlara sonuncu dəfə xəbərdarlıq edib. Yeni yaranacaq qurumla bağlı danışan məlumatlı şəxs artıq bu xəbərin məmurlar arasında ciddi narahatlıq yaratdığını deyib. Həmin şəxsin sözlərinə görə, bu şura yaradıldıqdan sonar normal fəaliyyət göstərsə, korrupsioner, rüşvətxor, xalqı incidən, özbaşınalıq edən məmurlar öz əməllərini gizlədə bilməyəcək.


Yanğınla bağlı məmur həbsi başladı: İcra Hakimiyyətinin şöbə müdiri saxlandı\n21 May 2015 - 11:42\nİki gün əvvəl Binəqədi rayonundan 15 nəfərin ölümü, 61 nəfərin yarlanması ilə nəticələnən yanğınla bağlı yeni həbslər başlayıb.\nBir az əvvəl, Binəqədi İcra Hakimiyyətinin təsərrüfat şöbəsinin müdiri Ədalət Rəcəbov həbs olunub. Həbsin səbəbinin yanan bina ilə bağlı başladılmış cinayət işi ilə əlaqədar olduğu deyilir. Bildirilir ki, yanan binaya üzlük material vuran şirkətlə İcra Hakimiyyəti arasındakı müqaviləni təsərrüfat şöbəsinin müdiri Ədalət Rəcəbov bağlayıb.\nStrateq.az xəbər verir ki, bununla bağlı məlumat yayan Pia.az saytının iddiasına görə, yanan binaya üzlük vurulmamışdan öncə, bina sakinləri Binəqədi Icra Hakimiyyətində, o cümlədən icra başçısı Xaləddin İsgəndərovun qəbulundə olublar və üzlüklərin vurulmasına etiraz ediblər. Lakin həmin vaxt rayon icra başçısı Xaləddin İsgəndərov və təsərrüfat şöbəsinin müdiri Ədalət Rəcəbov sakinləri otaqdan qovaraq “təxribat” yaratmaqda ittiham ediblər.\nStrateq.az xəbəri dəqiqləşdirmək üçün Binəqədi Rayon İcra Hakimiyyəti ilə əlaqə saxlayıb. İcra Hakimiyyətindən Strateq.az-a həbs xəbərinin doğru olduğu bildirilib: “Bəli, Ədalət Rəcəbov yanğınla bağlı saxlanılıb”.


hans jaeger - Sözaltı Sözlük\n1. norveçli filosof və yazar.\nhans henrik jæger 1854-cü ildə bu gündə, ofeliya henriatta foss və nikolay henrik jæger’in üçüncü övladı olaraq dünyaya göz açdı. iş həyatına dənizçi olaraq başladı. daha sonra burnunu hər yerə soxdu, hər peşəyə maraq verdi. o günlərini norveçin kafelərində və içki məclislərində keçirir, “bohemik” həyat tərzi sürürdü. 1882-ci ildə kristiania (indiki oslo) şəhərində fəhlələrin önündəki qızğın nitqindən sonra şöhrətlənməyə başladı. o kristianiabohêmen adlı təşkilat qurdu. bu təşkilat əsasən incəsənət adamlarından ibarət idi. o özü də yazıçı idi. amma ənənəvi yazarlardan fərqli olaraq o xəyallardan yox reallıqlardan yazırdı. o və dostları dünyanı dəyişməsə də norveçi dəyişəcəkdi.\nkristianiabohemen bir inqilab idi, indiyəcən norveçi idarə edən xristian burjuaziyasından azad etmək uğrunda yolu bu anarxistlər açırdılar.\n1867-cı ildə anasının ölümündən sonra hans arendala köçdü. arendaldaki tvedestrand küçəsində lüt qaçmağa başladığını deyənlər hələ də var. hans 1872-ci ildə fransaya gedib “dünyanı” görmək istəsədə də, bütün düşüncələri alt-üst oldu. vaxtilə qatı xristian olan ailənin övladı olan bir insan norveçə xristianlığı dünyanın ən önəmsiz şeyi sayan biri kimi qayıtmışdı. o xristianlığı insan azadlığına əks bir şey kimi düşünürdü. bəli, insan tanrıya qalib gəlməli idi, ancaq bu cür o azad ola bilərdi. 18 yaşı var idi. çoxu kimi pessimizmə qapıla bilərdi amma bunun tam tərsini edərək mübarizəni qərara aldı, bütün gününü düşünməyə sərf edən hans həyatının qərarını verməyə hazırlaşırdı.\nhans jæger’in dostu eduard münch tərəfindən çəkilmiş bir rəsmi.\n1873-cü ildə, anna kareninanın yayımlandığı ildə hans bir dənizçilik məktəbində müəllim oldu. onun hələ də pula ehtiyacı vardı, lakin təkcə düşünmək üçün bir evə və daha çox içməyə. ketil bjørnstad’ın yazdığı kimi:\nmed letthet kan han stake ut kursen mot et hvilket som helst sted på kloden. verre er det å navigere i sitt eget liv.\ndünyanın hansı nöqtəsinə istəsə asanlıqla gedə bilərdi. çətini öz həyatında yolu tapmaq idi.\nhəmin il hans yenə fikrini dəyişir, həyatının monoton keçdiyini düşünərək nyland adlı gəmidə kristiania – bergen marşrutlarında işləyərkən filoloq olmağa qərar verir. səhərlər dostoyevski, axşamlar tolstoy oxuyur.\n1875-ci ildə hans storthingstidende qəzetində müxbir olur və fəlsəfə oxumağa başlayır. 22 yaşında sifilislə diaqnoz olunsa da kefi pozulmur, sonrakı il, bakuninin vəfat etdiyi il, parlamentdə stenoqraf olaraq işə başlayan hans sol düşüncə ilə tanış olur. həmin günlərdə qəzetlərdə liberallar və azad düşüncəlilərin cəmiyyəti məhv edəcəyindən yazılırdı.\n1878-ci ildə o ilk əsərini - kants fornuftskritik - yazdı. bu kitab kant və hegel haqda fikir və tənqidlərindən ibarət idi, önsözü gunnar heiberg’in “a soirée dansante” adlı şeiri ilə başlayan bu kitab elə də çox tanınmadı.\n1880-ci ildə o siyasi fəaliyyətinə başladı. o brown ailəsinin evində kirayəyə qalaraq qızları lily ilə tanış oldu. onunla yaxınlaşmağa çalışan hans lily’nin burjua əxlaqına, mentalitetə qurban olduğunu görüb onu azad etməyə çalışdı, birlikdə fransızca öyrənib balzakı lily’yə tanıtdırdı. sonrakı il kirayədən ayrılsa da lily ilə həmişə əlaqədə qalmağa çalışdı.\n5 il sonra məşhur fra kristiania-bohêmen əsəri çap olunan kimi, repressiyalarla üzləşdi, dəfələrlə həbs edildi, kitablarına senzura qoyuldu. 1886-cı ildə ölkədən qaçmağa məcbur olan hans 1906-cı ildə, anarkiets bibel (anarxizmin bibliyası) əsərini yazaraq yazarlığa fəaliyyətinə son qoydu.\no vaxtlar hələ gənc bir anarxist olan yazar anf larsen 1917-ci ildə yazdığı məqalələrdən birində hans’dan bu sözləri eşitdiyini yazırdı:\ndan tore jørgensen bu şeirini ona ithaf etdi:\nrahat uyu, hans jaeger, mənim dostum,\nbütün həyatın boyu mübarizədəydin.\ndoğruluq və dürüstlük, insanın dostudur,\nvuruşduğun o əsil müharibədə.\nbiz azadlıq sevər norveçlilər üçün\nhəmişə sonsuz yaşayacaqsan.\n" class="bbcodeout gbkz" title=" inqilab yüksəklərdən, intellektli insanlardan gəlməlidir.\n1910-cu ildə qastrik xərçəngdən vəfat edən hans vəsiyyətində dostlarından onu xristianlar kimi basdırmaqlarını yox yandırmaqlarını istəmişdi. küllərini bir qaba yığan dostlarından biri dan tore jørgensen bu şeirini ona ithaf etdi:\n"> inqilab yüksəklərdən, intellektli insanlardan gəlməlidir.\ncəmiyyət azad olmalıdır, həm də, bütün fərdlər azad olmalıdır ki, cəmiyyət də azad olsun.\nvə həyat, hörmətli cənablar, həyat o silindr şapkası ilə çılpaq dayanaraq hamımızı mənimsəyir.\nmən bədbəxt, ümidsiz, dəyərsiz, boş, sözlə izah edilə bilməyən bir həyat yaşayıram.\nhər gün özümü sabah öldürmək barədə düşünürəm, həyat qulağıma pıçıldayır: “niyə bugün yox?”\nsən tanrı, sən yalnız axmaqlar üçün mövcudsan!\n11.01.2014 16:59, hassiktirogen


Ücretsiz php script indir film izle hd film izle ikinci el eşya alanlar shell indir hack forumu hacklink satışı Adalet.az | MƏĞLUBİYYƏTİN REVANŞ ŞANSI DA VAR Adalet.az | MƏĞLUBİYYƏTİN REVANŞ ŞANSI DA VAR Adalet.az | Ədalət -\nMƏĞLUBİYYƏTİN REVANŞ ŞANSI DA VAR\n7390 | 2017-11-13 16:15\nMətbuata nəzər salsaq hazırda iki «oğru dünyası»nın apardığı amansız mübarizənin şahidi oluruq. Bir tərəfdən «siyasi oğrular» dünyasının – ABŞ, Rusiya, Çin və aparıcı Avropa dövlətləri, digər tərəfdə isə «qanuni oğrular» dünyasının kriminal avtoritetləri nüfuz dairələrini genişləndirmək iddialarını ortaya qoyublar. Hər iki «cəbhədə» «sxodkalar» gərginliyi ilə davam etməkdədi.\nArtıq Yaxın Şərqdə və müsəlman ölkələrində müharibə ocaqlarını alovlandıran Birləşmiş Ştatların prezidenti Donald Tramp Asiyaya da özünün «yeni siyasətini» təqdim etmək üçün turnesinin sonuncu nöqtəsi Filippinə gedib. Bundan əvvəl Yaponiyada və Çində olan ABŞ liderinin Şimali Koreyaya qarşı birgə mübarizə aparmaq üçün koalisiya yaratmaq cəhdləri alınmadı. Turnenin nəticələri göstərir ki, Asiyanın bu regionunda Çinin liderliyi danılmazdı. ABŞ isə burda öz nüfuzunu itirməkdədi.\nBirləşmiş Ştatların Şərqi Asiya rejionunu qarışdırmaq siyasəti də nəticəsiz qalır. Belə ki, Pekinə təzyiqi gücləndirmək məqsədilə qonşu dövlətlərin Çinə qarşı ərazi məsələlərinin qabardılması təklifi də Filippinin lideri tərəfindən rədd edildi. Ümumiyyətlə, region dövlətləri bütün mübahisəli məsələləri Vaşinqtonun iştirakı olmadan öz aralarında danışıqlar yolu ilə həll edilməsini daha münasib hesab edirlər. ABŞ-ın isə nüfuz dairəsini bərpa etmək üçün yeganə yolu Şimali Koreyaya qarşı müharibəyə başlamaqdır ki, onun da ağır nəticələrinin ola biləcəyi təhlükəsi hələ ki belə bir müharibəyə başlamaq imkanı vermir.\n«Qanuni oğru»lar dünyasında da bir nömrəli qanuni oğru kreslosu uğrunda mübarizə getdikcə daha da gərginləşməkdədi. Rusiya kriminal mafiyasının hazırki lideri Zaxarya Kalaşovun (Şarko Molodoy) kriminal klanı onun həbsdə olmasını nəzərə alaraq bu «kresloya» varis axtarışındadı. Əsas namizəd Vasya Voskres (Vasili Xristoforov) həmin kreslonu tutmaq üçün artıq özünə Gela Kardova və Vaqif Bakinski kimi tərəfdaşlar toplamış qanuni oğru Edik Osetrina ilə amansız müharibə aparmalıdı.\nVaqif Bakinski kriminal aləmdə geniş maliyyə imkanlarına malik olsa da, ətrafı o qədər də geniş deyil. Ona görə də o, bu yaxınlarda 22 illik həbs həyatından sonra azadlığa çıxmış Nadir Səlifovla (lotu Quli) koalisiya yaratmaq məcburiyyətindədi. Kriminal aləmdə böyük nüfuz sahibi Quli artıq ətrafını genişləndirmək məqsədilə fəaliyyətə başlayıb. Və tədricən kriminal dünyanın liderliyini ələ almaqdadı. Hazırda Türkiyədə məskunlaşan Nadir Səlifov öz kriminal klanını formalaşdıraraq nüfuz dairəsini ələ almaq üçün müharibəyə hazırlaşır.\nYəni kriminal dünya da nüfuz dairəsini genişləndirmək üçün müharibəyə hazırlaşır, siyasi dünya da. Lakin heç kim düşünmür ki, bu qanlı müharibələrdə qaliblər olmur. Müvəqqəti qalibiyyətlər isə elə müvəqqəti xarakter daşıyır. Çünki hər bir məğlubiyyətin revanş şansı da var.


Tagi Ehmedov 3 milyonu generala nece verib? – Mehkeme - Olkem.az Xeber\nTagi Ehmedov 3 milyonu generala nece verib? – Mehkeme\nGönderen: Olkem.az\t 12/10/2016 12/10/2016 Tagi Ehmedov 3 milyonu generala nece verib? – Mehkeme için bir yorum bırakın\n13:47 – xeber – Keçmiş MTN-in həbsdə olan generalı Akif Çovdarovun Bakı Metropoliteninin keçmiş rəisi Tağı Əhmədovdan 3 milyon manat (o vaxtkı məzənnə ilə) pulu hədə-qorxu, təhdid və şantaj yolu ilə alması barədə yeni təfərrüat yayılıb.\nÖlkəm.az axar.az-a istinadən xəbər verir ki, Virtualaz.org saytı bununla bağlı şahid ifadələrinin əks olunduğu məhkəmə materiallarından istifadə etməklə maraqlı məqamları tirajlayıb.\nİddia olunur ki, Tağı Əhmədovun metronun “Koroğlu” stansiyasındakı ticarət mərkəzini işlədən qardaşı oğlunu MTN-də döyərək onun əleyhinə ifadə alıblar…\nÇovdarovun adamı nə xəbər gətirmişdi…\n“Çovdarov deyir ki, nazirliyə səndən çoxlu şikayət daxil olub. Bu şikayətlərin qarşısını almaq və məsələni həll etmək üçün pul vermək lazımdır” – “çekist” Tağı Əhmədova deyib. Ancaq hansı məbləğin tələb olunduğunu bildirməyib.\n“Çovdarova çatdır ki, mən heç kimə bir qəpik verən deyiləm” – Tağı Əhmədovun cavabı belə olur.\nDaha sonra T.Əhmədov Akif Çovdarovun ondan pul tələb etdiyini çatdırmaq üçün Eldar Mahmudovun iş nömrəsinə zəng vurur, nazirlə danışmaq istədiyini köməkçiyə – Vüqar Mahmudova çatdırır. 5-6 dəfə zəng vurandan sonra nəhayət Vüqar Mahmudov Tağı Əhmədova deyir ki, onun mesajını nazirə çatdırıb. Ancaq nazir bildirib ki, məsələni Akif Çovdarova həvalə edib, qoy Tağı Əhmədov gedib onunla görüşsün.\n“Çovdarov dedi ki, əgər Rauf özü MTN-ə gəlməsə, başına torba salıb gətirdəcəyik” – MTN əməkdaşı Tağı Əhmədova deyib.\nMetropolitenin keçmiş rəisi bu hədədən sonra oğlunun ürəyinin xəstə olduğunu, MTN-ə aparılmasının ona təhlükə yaradacağını nəzərə alıb, pulu verməyə razılaşıb. “Nə qədər istəyir?” – Tağı müəllim Rəsuldan soruşub. “3-5 milyon arasında” – Çovdarovun xəfiyyəsi məbləği deyib.\nTağı Əhmədovun oğlu, iş üzrə şahid qismində dindirilən Ruslan Əhmədov isə Çovdarova 3 milyon manatı necə verdiyini təsvir edib. Çovdarov onu Müdafiə Nazirliyinə arxa tərəfdən gəlib Fəxri Xiyabanla Mərkəzi Ordu İdman Klubunu kəsən, Parlament prospektinə birləşən küçədə qara “Cip”də gözləyib. Tağı müəllimin oğlu da təsdiq edib ki, pulu verməyə əmisi oğlu Əli ilə birlikdə, özünə məxsus “Yaquar” avtomobili ilə gedib. Təyin olunan yerə çatanda Ruslan onları qara rəngli “Lənd Rover” avtomobilinin gözlədiyini görüb. Ruslan “Cip”ə yaxınlaşıb. Bu vaxt avtomobilin qabaq sol şüşəsi aşağı enib. “General Akif Çovdarov” – “Cip”dəki şəxs özünü təqdim edib.\nDüş aşağı, sizinlə bu qədər…\nGönderen: Olkem.az 12/10/2016 12/10/2016 Kategori:Xeberler\nRusiya Azerbaycandan 18 ton almani qebul etmedi\nŞeyx: “İnsanlar kucelere cixirdi”


Zəkat verməyin 6 mühim faydası | Minbərdən Könüllərə\n“Namaz qılın, zəkat verin! Özünüzdən ötrü (əvvəlcə) etdiyiniz xeyri (yaxşı əməllərin əvəzini) Allah yanında taparsınız. Həqiqətən, Allah nə etdiklərinizi görəndir!”(Bəqərə, 110)\nRəsulullah (sav) əfəndimiz buyurdu:\n“İslam dini beş əsas üzərində qurulmuşdur: Allahdan başqa heç bir tanrı olmadığına və Məhəmmədin Allahın Rəsulu olduğuna şəhadət etmək, namaz qılmaq, zəkat vermək, həccə getmək və ramazan orucunu tutmaq.” (Buxari, İman 1, 2; Təfsiri surə (2), 30)\nZƏKAT verməyin 6 hikməti.\n1) Zəkat varlı ilə yoxsulu bir-birinə yaxınlaşdırır, zəngin kömək etmənin sevincini yaşayarkən, yoxsul da zənginə qarşı sevgi və hörmət duyar. Qısqanclıqlar ortadan qaldırılar.\n2) Zəkat, çalışmaqdan aciz olanlara normal bir həyat sürmə imkanı verir. Cəmiyyəti yoxsulluqdan, dövləti zəiflikdən qoruyur. Allahın Rəsulu(səv) belə buyurmuşdur: “Qiyamət günü yoxsullar səbəbiylə vay zənginlərin halına! Yoxsullar belə deyəcəklər: Ey Rəbbimiz! Sənin bizə ayırdığın haqları verməmək surətiylə zənginlər bizə haqsızlıq etdilər. Allah Təala belə buyuracaq: “İzzət və cəlalımın haqqı üçün, sizi özümə yaxınlaşdıracağam, onları isə uzaqlaşdıracağam”\nBundan sonra Hz. Peyğəmbər (səv): “Zənginlərin mallarında, dilənən, məhrum olanlar üçün müəyyən bir haqq vardır” ayəsini oxumuşdur. (Heysəmi, Məcmauz-Zəvaid, III, 62; əl-Məaric, 70/24)\n3) Zəkat, insanı xəsislikdən qoruyub, comərd və əli açıq edər, qayğıkeşlik duyğularını gücləndirər.\nSərvətinin bir hissəsini sırf Allah rizası üçün yoxsul dindaşlarına verən və buna qarşılıq onlardan bir şey gözləməyən kimsə, davamlı olaraq cəmiyyətin xeyrini öz xeyrinin üzərində tutma vərdişini qazanmış olur.\n4) Zəkat malın bir şükrüdür və Allah Təalanın qəzəbini söndürər. Gerçəkdə malı azaltmaz, bərəkətləndirər və artırar. Quran-ı Kərimdə; “Əgər siz şükür etsəniz, mütləq verdiyim nemətləri artıraram” (İbrahim, 7) buyurulur. Malın zəkatını vermək, baharda üzüm bağlarından, artıq budaqları budamağa bənzər. Bunlar budanmazsa həmin ağac inkişaf edə bilməz, salxımlar zəif və məhsulsuz qalar. Zəkatı verilməyən sərvətin vəziyyəti də bunun kimidir.\n5) İnsan ictimai bir varlıqdır. Cəmiyyətdən uzaq qalaraq tək başına həyatını davam etdirməyə çalışan insan yaradılışı ilə ziddiyyət təşkil edər. Digər tərəfdən cəmiyyət bir bütündür. Hər kəs gəlir və qazanc əldə etmədə bir-birindən yararlanır. Buna görə də meydana gələn sərvətlərdə, başqalarının da haqqı var.\nZənginin sərvətinin meydana gəlməsində, içində yaşadığı cəmiyyətin rolunu kim inkar edə bilər? Belə bir cəmiyyətdə deyil də, dağın başında tək başına yaşasaydı bu sərvət meydana gələ bilərdimi? Deməli bütün nemətləri verən Allaha şükür etməklə bərabər, yaşadığı cəmiyyətə təşəkkür borcu da unudulmamalıdır.\n6) İnsanın mayası torpaq olduğundan, torpağın suyu yığıb saxlaması kimi insan da da mal yığıb saxlamaq xüsusiyyəti vardır. Torpağın aldığı rütubətlə bitki yetişdirməsi kimi, insanın da başqalarına vermək surətiylə, xəsislik duyğuları azalır. Buna görə də zəkat, ən az alan qədər, verən üçün də faydalıdır. (Prof. Dr. Həmdi Çevirən, Delilleriyle İslam Elmihalı, Erkam Yay.)\nOxunub: Bu gün - 0 dəfə, Cəmi - 164 dəfə.


İmperiyanı silkələyən 18 gün - Cümhuriyyət\nİmperiyanı silkələyən 18 gün\nTarix: 17 Noyabr, 19:03 | Baxış: 364\nSabir Rüstəmxanlı: "Meydana görə bizə hədə-qorxu gələnlər, "sabahınızı niyə fikirləşmirsiz, xalqı hara aparırsız, 37-ni unutmayın” deyənlər də var idi”\nBu gün çağdaş Milli Azadlıq Hərəkatının ən parlaq səhifəsi hesab olunan 17 noyabr Meydan hərəkatının növbəti ildönümüdür. 29 il bundan öncə Qarabağda erməni separatizmindən və Moskvanın ikiüzlü siyasətindən cana yığılmış Azərbaycan xalqı keçmiş sovet imperiyasını sarsıdan 18 günlük möhtəşəm meydan hərəkatına imza atdı. 1992-ci ildən etibarən 17 noyabr Milli Dirçəliş Günü kimi qeyd olunub. Azərbaycan türklərini "İlin xalqı” etmiş həmin tarixi Meydan hərəkatının liderlərindən olan xalq şairi, Vətəndaş Həmrəyliyi Partiyasının (VHP) sədri, sabiq deputat Sabir Rüstəmxanlı ilə vərəqlədik.\n"Meydan Azərbaycan ədəbiyyatının şinelindən çıxmışdı”\n-Meydana gələn yol çox uzaq yoldur. Bu yol bəlkə də 1920-ci ildə Azərbaycanın Qızıl Ordu tərəfindən işğalından sonra başlamışdı. O, ordunun zülmünü görən, hər il 10 minlərlə ziyalısını, düşünən insanını itirən bir xalq şübhəsiz ki, o rejimlə barışmamışdı. 38-ci ilin repressiyası, müharibədə bizim xalqa qarşı olan haqsızlıqlar, azərbaycanlıların Ermənistandan-öz dədə-baba torpaqlarından çıxarılması, torpaqlarımızın parça-parça kəsilib ermənilərə verilməsi və sairə bütün bunlar hamısı xalqın yaddaşında idi, unudulmamışdı. Bütün bunların hamısı örtülü şəkildə olsa da, bizim ədəbiyyatımızda yer tapırdı. Stalindən sonra nisbi də olsa, yeni intibah başlamışdı. 60-70-ci illərin ədəbiyyatı Azərbaycanın milli şüuruna xeyli təsir göstərmişdi. Sovet lideri Mixail Qorbaçovun 85-ci ildə başladığı ideoloji islahatlar dövründə də bunların üzə çıxmasına münbit şərait yarandı. Bu şəraitdə dərnəklər yaranırdı, əvvəllər çapına icazə verilməyən kitablar ortaya çıxırdı, mətbuatda daha cəsarətli yazılar çap olunurdu. Yəni, xalqı meydanlara hazırlayan güclər var idi. Ən üzdə olanı, açıq-aydın görünəni bizim ədəbiyyatımız idi. Yəni, meydan Azərbaycan ədəbiyyatının şinelindən çıxmışdı. Orada yetişdirilib, böyüdülmüşdü. Sonda da 88-ci ilin fevral ayında Ermənistanın Azərbaycana qarşı torpaq iddiası sadəcə olaraq gizli qalan qəzəbi ortaya çıxardı. Ondan sonra xalqın özü adı ilə bağlı düşüncələri ailə məclislərindən, jurnallardan, ədəbiyyatdan, kitabların səhifələrindən meydanlara gəldi. 88-ci ilin fevral ayında proses başlamışdı və artıq noyabra qədər bir neçə mitinq keçirilmişdi. O zaman meydanlarda ziyalılar danışırdı. Meydanlarda siyasətçilər yox idi. Siyasilər danışanda xalq onların dediklərini qəbul etmirdi. Xalq ziyalıları, yazısına, televiziyada çıxışlarını, universitetlərdə dərslərinə inandığı insanları qəbul edirdi. Yerdə qalanlar isə tədricən sıradan çıxırdı. Sonda da 1988-ci ildə ilk dəfə daha uzun, gecə-gündüz dağılmadan mitinqlər keçiriləndə çox çıxış edənlər oldu, amma sonda 2 nəfər qaldı: Şair Sabir Rüstəmxanlı və Nemət Pənahlı. Yerdə qalanların hamısı 1-2 dəfə çıxış edib gedirdilər. Amma 18 gün orada ara vermədən danışan və meydanı idarə edən bizlərdik. Dəfələrlə çıxışlar etdikdən sonra tələb etdik ki, meydan televiziya vasitəsilə transilyasiya olunsun. Meydan transilyasiya olunandan sonra "Azadlıq” meydanından bütün respublikaya yayıldı. Və Azərbaycanın ən ucqar yerlərindən də meydana axın başladı. Qarşıları kəsiləndə, nəqliyyat olmayanda piyada gəlirdilər. Bu artıq ümumrespublika hərəkatına çevrildi. Xalq gördü ki, Moskvaya ümid etmək olmaz. Bu işin arxasında elə Moskva özü dayanır. Ermənilərin torpaq iddiasını qızışdıran, onları ortaya salan da Moskvadır. Sumqayıt hadisələrinin, azərbaycanlıların Ermənsitandan çıxarılmasının və digər faciələrin müəllifi elə Moskvadır.\n"Vəzirov meydandan qorxurdu”\n"Ömür kitabı” o nəslin üzərində bir tufan kimi əsib keçmiş, hamını hərəkətə gətirmişdi”\n-İddialar var ki, Meydan hərəkatının əsas təşəbbüskarı "Çənlibel” təşkilatı olub. Bu nə dərəcədə doğrudur? Ümumiyyətlə, mitinqlərin əsas təşəbbüskarı kimlər idi?\n-Bu elə bir şeydir ki, hər kəs öz gördüyü işdən danışır. Mən də öz gördüyüm işdən danışıram və bunu önəmli hesab edirəm. Bu nə qədər qeyri-ciddi olsa da demək lazımdır. "Çənlibel” də var idi, "Varlıq” da. "Varlıq” daha çox siyasi qurum idi. Amma "Çənlibelin” öndəgələnləri o, meydanda idilər. Məhəmməd Hatəmi bir neçə gün bizimlə birgə çıxışlar elədi, sonra ayrıldı. Yəni, "Çənlibel” meydanda idi. Amma "Çənlibel”in ikinci yığıncağı mənim "Qan yaddaşı” kitabımın müzakirəsinə həsr olunmuşdu. Orada kimlərsə gəlirdi öyrənməyə. Bu şeir kitabı idi. Meydana gələnlərin əlində isə "Ömür kitabı” var idi. "Ömür kitabı” o nəslin üzərində bir tufan kimi əsib keçmiş, hamını hərəkətə gətirmişdi. Yəni, demək istəyirəm ki, o meydan o qədər böyük idi ki, onu hansısa təşkilatın adı ilə bağlamaq çətindir. Orada ali məktəblər, zavodlar, fəhlələr, ziyalılar, mətbuat işçiləri var idi. Yəni, kim öz xalqını sevirdisə meydanda idi. Hətta qonşu ölkələrdən, Tatarıstandan, Şimali Qafqazdan, Türkmənistandan, Cənubi Azərbaycandan, Türkiyədən gələnlər var idi.\n"Meydan ən böyük "universitetlərimizdəndir””\n-Meydan hərəkatının uğuruna kölgə salan bir məsələ varsa, o, da Qarabağ savaşında müvəqqəti uduzmağımızdır. Bu uduzmağın səbəbləri var. Əslində Qarabağla Meydan hərəkatını eyniləşdirmək olmaz. Çünki bəzi adamlar deyir ki, biz meydanlara çıxmasaydı, mitinqlər keçirməsəydik heç Qarabağı itirməzdik. Bu son dərəcədə yanlış düşüncədir. Meydan ən böyük "universitetlərimizdən” biridir. Orada xalq bir məktəb keçdi. Həmin dövrə qədər olan düşüncə tərzini, mətbuatı ondan sonrakı dövrlə müqayisə etmək olmaz. Ondan əvvəl bizim ehtiyatla yazdıqlarımız, dediklərimiz ondan sonra xalqın adi danışıq tərzinə çevrildi. Birinci dəfə üçrəngli bayrağımız o, meydanda tanındı. İlk dəfə deyildi ki, Azərbaycan bayrağından başqa bütün bayraqlar meydandan yığışdırılsın. Hətta Lelinin heykəlində əlinə Azərbaycan bayrağı vermişdik. Meydanların təmizlənməsi, Bakıda sovet, kommunist küçə və yer adlarının dəyişdirilməsi, heykəllərin götürülməsi, bizə xəyanət edənlərin rədd olub getməsi hamısı Meydanın xidmətləri idi. Və ən əsası bu Meydan SSRİ-nin dağılmasına ciddi təkan verdi. Mən onda istəyirdim ki, meydan vaxtında dağılsın və ordu Bakıya girməsin. Təəssüf ki, onda bunu bacarmadım. Amma ordu girdi, 6-7 ay əlimiz, qolumuz bağlandı, fövqəladə vəziyyət elan olundu, təşkilatlanma yubandı. Qarabağın taleyində bu acılı səhifələrdir. Gərək biz zamanında geri çəkilib, sonra yenidən meydanlara qayıdaydıq. Amma o, zaman kütlənin qarşısında dayana bilmədik. Buna baxmayaraq SSRİ-də gedən sonrakı proseslərin başlanğıcı qoyuldu. Həmin dövrdə Milli Azadlıq Hərəkatının təməli qoyuldu. Azərbaycan Moskvadan qopmasının zəruri, müstəqilliyinin qaçılmaz olduğunu gördü. Bir sözlə, bugünkü Azərbaycanın təməli 1988-ci ilin 18 günlük mitinqində qoyuldu. Sonrakı bütün proseslər bunun davamı oldu.


Şirkət Google qərarına ayaqlaşmaq dəbli və sərfəli qlobal tendensiyaları, yaratdı, bu yaxınlarda, öz sosial şəbəkəsi olan Google Plus. Demək olar ki, bu, heç də ilk cəhdi şirkətinin bir birləşdirmək bütün istifadəçiləri altında bir»dam». Lakin bütün keçmiş layihələr var idi olduqca ifasında, yox idi böyük populyarlıq İnternet aləmdə. Amma budur, Google, hər halda, əldə edə, sevgi var abonentləri oldu məşhurdur onlar. Anlamaq üçün nə qədər alındı, bütün uğurlu olmaq lazım deyil kəs mütəxəssis və analitik.\nXüsusilə sevindirir inteqrasiya bütün xidmətləri olan Google bir yerdə. Eyni maraqlıdır icrası ilə fikir dairələri dostlar. Cəlb yüksək sürətli iş, sosial şəbəkə və ki, bir dizayn deyil yayındırır heç artıqdır.\nƏlbəttə, müqayisə etsək, Google ilə Facebook və yayımı, onda demək olar ki, bu, eyni adi sosial şəbəkə, az, çox, onlardan fərqli.\nVə heç bir şey xüsusi və gözəl icad yox idi\nLakin şirkət Google getdi üzrə maraqlı yolu, təcrübə öz rəqibləri alaraq onlara bütün yaxşı və aradan qaldırılması, onların səhvlər. Və sayəsində bax, belə yanaşma ilə, Google artımına görə sayı qeyd yeni istifadəçilərin Twitter və Facebook.\nBir var ki, müəyyən uğur, mənim fikrimcə\nBütün bunlar Google şirkəti həyata keçirib, o, çox da öz öz uşaq. Demək olar ki, işlər bu sosial şəbəkə gətirir və yalnız bir zövq verir. İndi olmaq maraqlıdır bilərmi Google tutmaq ərazisində Fransa translyasiya\nChat online qeydiyyatı olmadan →


Arxamızca uluyan Petalan | MANERA.Z » Manera.Az\nArxamızca uluyan Petalan | MANERA.Z\nO kökü kəsilmişlərin hamısı bilirdi ki, toxunan xalçalar,\nqurulan evlər bir gün onların mülkiyyətinə çevriləcək\nTorpaqlarımızın hər qarışı doğmamız, əzizimizdir, fəqət anadan olduğumuz, ilk dəfə dizimizi sinəsinə basıb süründüyümüz, iməklədiyimiz vətən dən atılanda doğma-ögey münasibət bəsləməyə başlayır insan. “Dizimi yerə qoyub filan işi görərəm” cümləsi əbəs yerə deyilməyib ki... İnsan dizini ilk dəfə iməkləyəndə, ilk əməyini, (Türkiyə türkçəsində emeklemek – Azərbaycan dilində əməkləmək) yeriməyi öyrənəndə yerə qoyar.\nUşaq təxəyülü ilə canlandırdığım, arzusunda olduğum “Qarabağı” ilk dəfə görəndə kəndimizdən təzəcə qovulmuşduq. Heç vaxt görmədiyim yovşan qoxusu, artizan suyu, toz buğanağı xoşuma gəliri. Dübarə, hər yerin eyni tarazlıqda, düppə-düz olması məni heyran edirdi. Ağcəbədi – Haramı düzənliyində yerləşən fermamızda bir neçə ay yaşadıq və uşaq yaddaşımdan keçmiş, hətta kəndimiz belə silinmişdi. Təkcə yağtikanı ayağıma batanda “Qarabağı” sevmədim və doğma kəndimizi, hər daşına, hər qayasına bələd olduğum Cağazuru arzuladım. Zaman qaçdıqca anladım ki, ilanmələyən, toz-torpaqlı, yovşan qoxuyan o düzəngah əsil Qarabağ deyil. Kəndimiz isə bizdən uzaqlarda, doğma sakinlərinə və mənim kimi onlarca şuluq kənd uşaqlarının ayaq səslərinə həsrət idi.\nO anlayan anladım ki, ömrümdən keçən daha yeddi il sadəcə zamanı qovmaqla məşğul olub, məni vətənimə qovuşdurmaqla yox...\nBir gün dözmədim, çovustan evimizin (qamışdan tikili) həyətində, tozun içində oturub ağlamağa başladım, “ kəndimizi istəyirəm” – dedim və düz üç gün çörək yemədim. Sonra anam da göz yaşıma öz gözlərindən nur qatıb, “sənin istədiyin bizdə yoxdu, apara bilmərik, oralara nəinki biz, heç kim gedə bilməz” – dedi. Səsi boğazından qırıq-qırıq, könülsüz çıxırdı. Beləcə, o zamandan bəri hələ də Qarabağı istəyirəm!\nSadəcə ayaqlarımı yerə çırparaq istəyə, ağlayıb hay-küy qoparda bilmirəm. Çünki dərdim məni özü ilə birlikdə böyütdü.\nBəzən adama elə gəlir ki, vaxt keçdikcə bütün acılar unudulur. Hətta, “zaman hər şeyin əlacıdır” deyərkən də atalarımız dərdi-qəmi nəzərə alaraq ümid veriblər. Zaman bəzi şeylərin əlacı ola bilər, ancaq uşaqlıqda alınan yaraların əsla əlacı deyil və o məqamlar heç də unudulmur. Necə ki mən balaca olanda o müsibəti, bombar-dumanı, güllə yağışını, qan gölünü, yolların kənarına qalaqlanmış insan bədənlərini, rayonun diri gözlü alışıb yanmasını, kəndimizi belə unutduğumu sanmışdım. Ancaq biz böyüdükcə yaşadığımız hər şey bizimlə birlikdə böyüyür, bütün adsız duyğulara ad qoyulurmuş. Böyüdükcə həyatım surətləndi, öyrəndim ki, bəzi şeylər məhz unudulmamaq üçündür. Məsələn: 1987-88-ci illər olardı. Dığdan bizə te-tez qonaq gələn Joranın hündür, arıq bədənli, uzun ayaqlı anasının qırğı kimi yeriməsi, dil-dil ötməsi yaxşı yadımdadır. Əslində onun özü dumanlı, sözləri isə ap-açıq xatirimə gəlir. “Axci, neynursan bu qadar yorqan-döşəyu, hənələri bol elə, hənələri” deyə anama “məsləhət” verməyi vardı. Erməni qadınları nə bilirdi xalça xanası nədi, xalı toxumaq, palaz hörmək nədi? Həmdə o kökü kəsilmişlər hamısı bilirdi ki, toxunan xalçalar, qurulan evlər bir gün onların mülkiyyətinə keçəcək. Bu onların İbrahimxəlil Xan dövründən qurulan hiylələrinin davamı idi.\nDoğrudan da gərək qəlbimiz VƏTƏNLƏ döyünsün ki, bu torpağın havasından udub, suyundan içməyə haqqımız çatsın. Çox olub bu torpağa xainlik edən və havasını, suyunu doya-doya nuş edənlər, amma vətənə xəyanət edənlərin vətən torpağına üzüsulu qovuşmayacağı dəqiqdir.\nMənsə bu torpağı ən az Petalan qədər sevmək istəyirəm. Düşünün və bu cümləyə dırnaqarası baxmayın. Çünki biz son dəfə kənddən çıxanda xalam Petalanı qarqaradan ayırdı, zəncirini də boğazından açdı ki, yazıq it bağda qalmasın, köçün arxasınca gəlsin. Adətən it belə etməliydi, amma bilirsiz nə oldu? Petalan bir həyətin o başına, bir bu başına göz gəzdirib yerindən tərpənmədi, eləcə arxamızca uladı.\nƏminəm ki, biz gələndən sonra Petalan yenə öz missiyasına sadiq qalıb, o evi, o torpağı qorumaqçün yağıların üstünə qürurla hücum çəkib, var gücüylə hürüb və onu da bir “gülləyə” susdurublar. Ancaq ölüm zingiltisi belə düşməni vahiməyə salıb. Çünki o it sadəcə son missiya üçün deyil, sırf vətən eşqinə yurdda qalmışdı.\nQarabağı istəyirəm - Ramilə Qardaşxanqızı | MANERA.AZ


Müxtəlif vergi növləri üzrə vergi bəyannamələrini təqdim etməli olan şəxslər - Muhasibat.Az\nMüxtəlif vergi növləri üzrə vergi bəyannamələrini təqdim etməli olan şəxslər\nAzərbaycan mənbəyindən gəlir əldə edən və ödəmə mənbəyində vergiyə cəlb olunmayan rezident və qeyri-rezident fiziki şəxslər, habelə Azərbaycan Respublikasının hüdudlarından kənarda gəlir əldə edən Azərbaycan Respublikasının rezidentfiziki şəxsləri hesabat ilindən sonrakı ilin mart ayının 31-dən gec olmayaraq qeydiyyatda olduqları vergi orqanına bəyannamə verirlər. Həmin vaxtadək illik gəlir üzrə son hesablama aparmaqla (sahibkarlıq fəaliyyəti ilə məşğul olan şəxslər hesabat ilində Vergi Məcəlləsinin 151-ci maddəsinə əsasən aparılan cari ödəmələr nəzərə alınmaqla) fiziki şəxslər gəlir vergisini dövlət büdcəsinə ödəyirlər.\nFiziki şəxslər əmlak vergisi üzrə bəyannamə təqdim etmirlər. Bələdiyyələr əmlak verginin ödənilməsi barədə tədiyyə bildirişini fiziki şəxsə cari ilin avqustun 1-dən gec olmayaraq verməli, fiziki şəxslər cari il üçün illik əmlak vergisinin məbləğini bərabər hissələrlə – həmin il avqustun 15-dək və noyabrın 15-dək yerli (bələdiyyə) büdcəyə ödəmələrdirlər. Əmlak vergisi əmlakın əvvəlki sahibi tərəfindən ödənilmədiyi hallarda, vergi qeyd olunan ödəmə vaxtında həmin əmlakın sahibi tərəfindən ödənilir.\nFiziki şəxslər torpaq vergisi üzrə bəyannamə təqdim etmirlər – fiziki şəxslərə torpaq vergisi bələdiyyələr tərəfindən cari il üçün hər il iyulun 1-dək hesablanır, tədiyyə bildirişləri isə avqustun 1-dən gec olmayaraq onlara çatdırılır.\nCari il üçün hesablanmış illik torpaq vergisinin məbləği bərabər hissələrlə – həmin il avqustun 15-dən və noyabrın 15-dən gec olmayaraq ödənilməlidir. Hüquqi şəxslər torpaq vergisini dövlət büdcəsinə ödəyirlər. Fiziki şəxslər təyinatı üzrə istifadə edilməyən kənd təsərrüfatı torpaqlarına (irriqasiya, meliorasiya və digər aqrotexniki səbəblərdən təyinatı üzrə istifadə edilməsi mümkün olmayan hallar istisna olmaqla) görə torpaq vergisini dövlət büdcəsinə, digər torpaqlara görə isə vergini isə yerli (bələdiyyə) büdcəyə ödəyirlər.\nAvtomobil nəqliyyatı vasitələri ilə sərnişin və ya yük daşımalarını həyata keçirən şəxslər hər bir avtomobil nəqliyyatı vasitəsi üçün təqvim ayının sonunadək növbəti ay (aylar) üçün ciddi hesab blankı olan «Fərqlənmə nişanı» almalıdırlar. «Fərqlənmə nişanı» vergi ödəyicisinin Nəqliyyat Nazirliyinə, Bakı şəhərinin inzibati ərazisində avtomobil nəqliyyatı ilə müntəzəm şəhərdaxili sərnişindaşıma və taksi minik avtomobilləri ilə sərnişindaşıma həyata keçirildikdə isə Bakı Nəqliyyat Agentliyinə yazılı formada müraciətinə əsasən iki iş günündən gec olmayaraq verilir. «Fərqlənmə nişanı» almaq üçün müraciət edən vergi ödəyicisinin ərizəsinə həmin fəaliyyət üçün sadələşdirilmiş verginin ödənilməsini təsdiq edən bank ödəniş sənədi əlavə olunmalıdır. Bu fəaliyyətlə məşğul olan şəxslər tərəfindən hesablanmış vergi tam məbləğdə dövlət büdcəsinə ödənildikdən sonra onlara “Fərqlənmə nişanı” verilir və ödənilmiş vergi onların həmin ayda fəaliyyət göstərib-göstərmədiyindən asılı olmayaraq geri qaytarılmır və növbəti ayın vergiləri ilə əvəzləşdirilmir.\nAvtonəqliyyat vasitəsinin sahibi və ya istifadəçisi dəyişdikdə həmin nəqliyyat vasitəsinə sonrakı aylar üçün əvvəlki sahib və ya istifadəçi tərəfindən qabaqcadan ödənilmiş vergilər nəzərə alınır və verginin ödənildiyini təsdiq edən “Fərqlənmə nişanı”nın yenidən rəsmiləşdirilməsi tələb olunmur.\nHüquqi şəxslərə və fərdi sahibkarların bank hesablarındakı “Pul vəsaitlərinin nağd qaydada çıxarılması üzrə sadələşdirilmiş vergi”.Hüquqi şəxslərə və fərdi sahibkarlara bank hesablarındakı pul vəsaitlərinin nağd qaydada verilməsini həyata keçirən yerli banklar, xarici bankın Azərbaycan Respublikasındakı filialı və ya poçt rabitəsinin milli operatoru tərəfindən 1 faiz hesablanan vergini vəsaiti alan şəxsin bank hesabından tutulur, hesabat ayından sonrakı ayın 20-dən gec olmayaraq hesablanmış vergi dövlət büdcəsinə köçürülür və həmin müddətədək “Pul vəsaitlərinin nağd çıxarılmasına görə sadələşdirilmiş verginin bəyannamə” vergi orqanına təqdim edilir.\n© 2018 Muhasibat.Az


Balakənin icra başçısı tütünçülüyü məhv edir – SAHİBKAR\nBaxış sayı 633\n2 il əvvəl bir çağırışdan həvəslənib…\nMəhsul götürə bilmir…\nÖtən ilin avqustunda prezident İlham Əliyev “Azərbaycan Respublikasında tütünçülüyün inkişafına dair 2017–2021-ci illər üçün Dövlət Proqramı”nın təsdiq edilməsi haqqında sərəncam imzalayıb. Bundan sonra ölkənin bir neçə bölgəsində genişmiqyaslı tütün əkini işləri həyata keçirilib. Prezindetin sərəncamında qeyd olunur ki, tütün istehsalçılarına güzəştli kreditlər verilməli, hər rayonda tütün qəbulu məntəqələri və qurutma kameraları yaradılmalı, tütünün ixracı ilə bağlı bazarlar müəyyən olunmalı, ölkədə müasir siqaret istehsal edən fabriklər fəaliyyətə başlamalı, 2021-ci ilə qədər tütün əkini genişləndirilməlidir. Lakin bu sərəncamdan həvəslənərək tütünçülüklə məşğul olmağa başlayan təsərrüfatçılar sonradan problemlərlə qarşılaşıblar. Bəzi tütün istehsalçıları iddia edir ki, bölgələrdə bu sahələr də inhisara alınıb və necə deyərlər, hər “yoldan keçən” bu işlə məşğul ola bilməz.(sozcu.az)\n“SARAYINDA GƏDƏ SAXLAYAN BİR TÜRK HÖKMDARI TANIMIRAM MƏN”!!!\n1 həftə əvvəladmin


Rza Zərrab azadlıq fikrindən vaz keçdi » Demokratik.Az\n18:25 - 14.12.2019\nRza Zərrab azadlıq fikrindən vaz keçdi\nTarix: 2-04-2016, 16:32 | Bölmə: Xəbərlər » Dünyada\nABŞ-da həbs olunan azərbaycanlı iş adamı Rza Zərrab Florida məhkəməsinə girov qarşılığında azadlığa buraxılması ilə bağlı etdiyi müraciətdən imtina edib.\nVirtualaz.org Türkiyə mətbuatına istinadən xəbər verir ki, bu barədə Nyu-Yorkun cənub bölgəsi üzrə baş prokuroru Prit Bharar məlumat yayıb. Onun sözlərinə görə, Rza Zərrab məhkəmə prosesinin davamı üçün Nyu-Yorka aparılacaq.\nMayami məhkəməsi də Rza Zərrabın girov tələbindən imtinasını və Nyu-York bölgə məhkəməsinə aparılmaq istəyini qəbul edib.\nZərrabın girov qarşılığında azadlığa buraxılma tələbindən imtinası isə Amerika məhkəməsi ilə "iş birliyi etmək” planı kimi şərh olunur. Belə ki, Zərrab ittiham olunduğu qanun pozuntularını etiraf edərək "şəriklərini” açıqlayarsa, cəzası yüngülləşə bilər.\nQeyd edək ki, Rza Zərrab martın 19-da ABŞ-ın Mayami şəhərində ailəsi ilə birlikdə istirahətdə ikən polis tərəfindən saxlanılıb. Dörd müxtəlif qanun pozuntusunda ittiham olunan iş adamı üçün məhkəmədə 75 il həbs cəzası tələb olunub.\nXəbər 3027 dəfə oxunub\nAzəri milyarder bütün ortaqlarını ələ verəcək - GİZLİ ANLAŞMA\nRza Zərrabın şok cinayət dosyesi açıqlandı:\nRza Zərrab əridi (FOTO)\nScript time: [0.28923] initstartout [0.00017] initstartin [0.00068] calstart [0.00903] calend [0.00052] topnewsend [0.00491] rsssend [0.00000] ehgend [0.00581] tagsstart [0.00069] tag-initendin [0.00000] initendout [0.00001] weathend [0.00000] end [0.26739]


Sona Əliyeva: “Deputatlığa namizəd olmaq tək mənim qərarım deyildi” - MÜSAHİBƏ\nAna Səhifə - MÜSAHİBƏ - Sona Əliyeva: “Deputatlığa namizəd olmaq tək mənim qərarım deyildi” - MÜSAHİBƏ\nModern.az saytı 99 saylı Şəmkir kənd seçki dairəsinin deputatı, hakim Yeni Azərbaycan Partiyasının üzvü Sona Əliyeva ilə müsahibəni təqdim edir.\n- Sizdən xeyli müddətdir müsahibə götürməyi planlaşdırırdıq. Milli Məclisin Bakıda keçirilən iclasları bitən kimi, Şəmkirə qayıdırsız, yaxud, əksinə, iclaslar başlayan kimi, Bakıya gəlib, yenidən sıx iş qrafiki ilə çalışmalı olursuz. Ailəniz, övladlarınız Sizin yaşam tərzinizlə ayaqlaşa bilirlərmi?\n- Milli Məclisə keçirilən 2015-ci il seçkilərində seçicilərin etimadını qazanaraq, deputat seçilməzdən öncə Şəmkir rayon İcra Hakimiyyətində və Təhsil şöbəsində çalışmışam. Təhsil sahəsində fəaliyyət göstərərkən tez-tez Bakıda keçirilən təlimlərdə, master-klasslarda, treninqlərdə iştirak edirdim. Ona görə də övladlarım kiçik yaşlarından analarının aktiv iş həyatına alışıblar. Uşaqların Şəmkirdə qalmasına gəlincə, o insanlardanam ki, uşaqlarımın qərarlarına çox böyük hörmətlə yanaşıram. Onların psixoloji durumu mənim üçün çox önəmlidir. Əgər onlar lap kiçik yaşlarından aktiv həyat tərzinə malik olduğuma alışmasaydılar, mənə çətin olardı. Bir də ki, işindən zövq alan insanlardanam. Hansı sahədə çalışmağımdan asılı olmayaraq, öhdəmə düşən işi həvəslə və məsuliyyətlə görməyə çalışıram. Belədə adam işindən zövq alır. Parlamentdəki və ictimayətdəki fəaliyyətimdən razıyam. Seçicilərlə görüşüm isə ayrı bir gözəl hadisədir. Hər dəfə onlarla ünsiyyətdə olanda, hansısa işlərinə yarıyanda, xahişlərinə əməl edəndə rahatlıq tapıram.\n- İşinizin gərginliyindən özünüz yorulmursunuz, bunu bildik. Bəs uşaqlarınız necə, nəvazişdən, ana ünsiyyətindən bir qədər kənarda qalmalarına etiraz etmirlər?\n- Övladlarım etiraz ruhunda böyüməyiblər. Onlar hər mənada azla qane olmağı bacarırlar. Bir ana kimi, övladlarımın yorulmasına razı ola bilmərəm və seçdiyim həyat tərzi onları yora bilməz. Hətta, böyük qızım mənə bənzəməyə çalışır. Onun üçün nümunəyəm. Amma uşaqlarımın siyasi fəaliyyətlə məşğul olmasına qarşıyam. Bunu onlara tam olaraq deməmişəm. Sadəcə, daxilimdə razı deyiləm. Övladlarımın hər üçü tibb sahəsi üzrə təhsil almağa səy göstərirlər. Onların bu sahəyə meyl göstərmələrinə çox sevinirəm.\n- Siz hansı sahə üzrə təhsil almısınız?\n- Azərbaycan Dövlət Pedaqoji Universitetinin Kimya-biologiya fakültəsini bitirmişəm. İxtisasca bioloqam. Təkmilləşdirmə təlimlərində trener kimi çalışmışam. Respublikada biologiya fənni üzrə kurrikulum hazırlananda fənn komissiyasının üzvlərindən biri olmuşam. O zaman heç İcra Hakimiyyətində də çalışmırdım.\n- İki ildən sonra kurrikulum sisteminin ilk məzunları olacaq. Amma bu sistem təhsil sahəsində tətbiq olunmağa başlayandan narazı kəsim daha çox olub.\n- Mənim də övladım kurrikulumun ilk birinci sinfə gedənlərindəndir. İlk kurrikulum sistemi ilə orta məktəbi bitirənlərdən olacaqlar. Bu proqram 2007-ci ildən qəbul olunub. Kurrikulum sisteminə yanaşmam ümumidir. Artıq dünya özü də başqa sivilizasiyaya keçib. Əvvəlki illərlə müqayisədə indi informasiya bolluğu daha çoxdur. Elm, texnika bizim gözlədiyim və hiss etdiklərimizdən də sürətlə inkişaf edir. Dünya süni intellektlə üz-üzə qalmaq ərəfəsindədir. Kurrikulum təkcə bu günə deyil, həm də gələcəyə hesablanmış sistemdir. ABŞ XX əsrin əvvəllərində kurrikulum sisteminin tətbiqinə başladı. Zaman keçdikcə, digər ölkələr də bu sistemə qoşuldu. Sadəcə olaraq, müəyyən çətinliklər mövcuddur. Proqramları tətbiq etməyə başlayanda çətinliklər mütləq yaranır. Biz onu təcrübədən keçirməsək, yaxşı və pis tərəflərini görə bilmərik. Təbii ki, sınaqdan keçirdikcə, onun milli təhsilimizə necə adaptasiya olunması məsələsi daha da təkmilləşəcək və effektiv səmərə verəcək. Valideynləri də anlayıram. Çünki bu gün təhsilin informasiya yükü çoxdur. İnformasiya yükünün çox olması təkcə təhsil proqramının ağır olmasından asılı deyil, ümumi dünya fonunda informasiya bolluğunun nəticəsidir. Çünki uşaqları şəxsiyyət kimi yetişdirəndə onları gələcək həyata da hazırlayırıq. Gələcək həyata hazırlamaq üçünsə gərək dəyişən dünyaya hazır bir insan kimi yetişsin. Dəyişikliyə adekvat reaksiya verə bilsin. Ona görə də bu gün təhsildə bu cür dəyişikliyə və islahatlara doğru istiqamətlənmə baş verir. Əslində, bunları təqdir edirəm. İnnovativ islahatlara getmək mütləq zəruridir.\n- Şəmkirdə bir neçə sahədə çalışmağınıza baxmayaraq, deputat olmaq qərarını verdiniz. Maraqlıdır, bu əvvəldən düşünülmüş qərar idi, yoxsa birdən-birə yarandı?\n- Pedaqoji fəaliyyətə başlayanda heç vaxt hansısa dövlət qulluğunda təmsil olunmaq kimi düşüncələrim olmayıb. Məqsədim təhsil sahəsində irəliləmək idi. Təhsil mənim üçün əvəzolunmaz sahədir. Uşaqları, mühiti, öyrənməyi və öyrətməyi çox sevirəm. Sadəcə, pedaqoji sahədə aktiv fəaliyyətim, ictimai işlərdə və Yeni Azərbaycan Partiyasının sıralarında göstərdiyim fəallığım məni İcra Hakimiyyətinə gətirib çıxardı. İcra strukturuna dəvət aldım. 2 il icrada işləyəndən sonra deputat olmaq haqqında qərar verdim. Bu, tək mənim qərarım deyildi.\n-Ailədən də dəstək vardı?\n- Əlbəttə. Atamın ən böyük arzularından biri deputat kimi fəaliyyət göstərməyimi görmək idi. YAP tərəfindən namizədliyim irəli sürüldü və seçkilərə qatıldım.\n-Uzun müddət rayon mühitində çalışan bir qadını həmin mühit deputat kimi necə qarşıladı?\n-Düşünürəm ki, yaxşı qarşıladı. Harada çalışmağımdan asılı olmayaraq, insanlara olan davranışım dəyişməyib. Yenə də eyni münasibətlərim davam edir. Düşünürəm ki, işlə şəxsi həyatı bir-birinə qarışdırmaq olmaz. Əvvəla, Şəmkir vətəndaşına, seçicisinə, insanına borcluyam. Düzdü YAP-ın namizədi olmaq və qələbə çalmaq partiyanın adınadır. Seçicilərin bu işdə dəstək verməsi isə dövlətə və dövlət başçısına olan inamın göstəricisidir. Görünür insanların rəğbətini məhəbbətlə qazandığımdan seçkilərdə də uğur qazana bildim. 2 il ərzində seçildiyim kənd seçki dairəsinin insanlarından ancaq hörmət və sevgi görmüşəm.\n-Amma bir çox hallarda seçicilərin deputatdan xüsusi istəkləri də olur ki, bu da doğru qarşılanmır. Hətta övladına toy etmək, qızına cehiz almaq istəyən seçici də deputatın qapısını döyür.\n- Hələ ki, bu tipli müraciətlərlə qarşılaşmamışam. Əsasən real problemlərlə bağlı müraciətlər olur. Yadıma bir hadisə düşdü. İcra Hakimiyyətində çalışan vaxtlarda Litvaya səfər etmişdik. Şəmkirlə Litvanın bir şəhəri qardaşlamışdı. Orada vətəndaş müraciətlərindən söz düşəndə mer dedi ki, bilirsiz, bizdə elə vətəndaşlar var ki, müraciət edərək,“dişlərimi düzəltdirin”-deyir. Mənə isə işlədiyim müddətdə belə müraciətlər hələ olmayıb.\n- Müraciətlər öz həllini tapırmı?\n- Əlbəttə. Bəzi seçicilər ünvanı düzgün seçmirlər ya da müvafiq qurumlar barədə dolğun məlumata sahib deyillər. Bu baxımdan bizə müraciət edirlər. Biz də aidiyyatı qurumlara müraciəti ünvanlayırıq və məsələ həllini tapır. Əsassız şikayətlərlə bağlı nəsə edə bilməsək də, real problemlər həll olunur.\n- Bütün deputat həmkarlarımla yaxşı münasibətim var. Yeni dostlar qazanmışıq. Biz təkcə iş yoldaşı deyilik, həm də səmimi dostlarıq.\n-Amma yeni seçilən deputatların çox az qismi mediaya açıqdır. Bunun səbəbləri nədir? Deputat niyə mediadan çəkinməlidir ki?\n- Bəlkə də yerinə düşməyəcək, amma sualınızın cavabını belə bir nümunə ilə vermək istərdim. İrina Xakamada müsahibəsində belə ifadə işlətmişdi: "Mənə jurnalistlər özgə don geyindiriblər. Ona görə də ömrümün sonuna qədər o paltarda gəzməyə məcburam". Bu məcazi mənadadır. Görünür, bir çox hallarda bu baxımdan insanlar mediadan çəkinirlər.\n- Düzünü desək, yeni deputatlar haqqında hansısa qərəzli yazılar da getməyib. Çünki bəzilərini heç kim tanımır.\n- Hər bir insan qərar seçimində sərbəstdir.\n- Həmin o azad seçimli adamlar plenar iclaslarda da düyməni basıb, nəsə danışmırlar axı...\n- Bu fikirlə razı deyiləm. Birincisi, hər bir deputat üzv olduğu komitədə çox yaxşı fəaliyyət göstərir. Bu fəaliyyətin ictimailəşməməsi o demək deyil ki, onlar fəaliyyət göstərmirlər, ya da danışmırlar. Komitə iclasları olanda media ancaq kiçik bir hissəni çəkib gedir. Beynəlxalq təşkilatlarda ölkəmizi yüksək səviyyədə təmsil edən yeni deputatlarımız var. Sadəcə, komitə iclasları daha rahatdır. Hər bir deputat daha aktiv iştirak edə bilir və fikirlərini bölüşürlər. Hər bir deputat öz peşəsi üzrə yaxşı mütəxəssisdir. Qanun layihələrinə öz təkliflərmizi yazıb veririk. Məktəbəqədər təhsil qanun layihəsi hazırlanmasında iştirak etmişəm və hal hazırda peşə təhsili üzrə qanun layihəsinin hazırlanması üzrə komissiyanın üzvlərindən biriyəm.\nBu sahədə kifayət qədər aktiv fəaliyyətim var. Bunun media tərəfindən işıqlandırılmasına çox da ehtiyac duymuruq. Hər şeydən öncə biz öz xidməti vəzifəmizi icra edirik.\n- Milli Məclisin İnsan hüquqları komitəsinin üzvüsünüz. Cəmiyyətdə qadınların təcavüzə məruz qalması hallarının durmadan artmasının əsas səbəbini nədə görürsünüz?\n- Hazırda Azərbaycanda məişət zorakılığına məruz qalanların 15 fazi kişilər, qalan hissəsi qadınlar, ahıllar və uşaqlardır. Bu mənada statikstika həyəcanvericidir. Düşünürəm ki, bu sahədə ən böyük iş maariflənmə olmalıdır. Qadınlar daha çox maariflənməklə yanaşı, öz hüquqlarını da bilməlidirlər. Təkcə bir qadının maariflənməsi azdır, onun ailəsi də maarifçilik ənənəsinə sadiq olmalıdır. Elə qadınlar var ki, ailədə yaşadığı problemi atasına, anasına qardaşına, bacısına deyəndə belə cavab alır: “Ayıbdır, filankəslər nə deyər... Döz otur, düzələcək”. Belə münasibət faciələrə gətirib çıxarır. Ailə faciələrinin qarşısının alınmasında təhsil əsas rol oynayır. Ailələr qızların təhsilinə önəm verməlidir. Mütləq deyil ki, ali təhsil olsun. Xanımları hansısa peşə təhsilinə də yönləndirmək lazımdır. Ailə elə mürəkkəb institutdur ki, böyük məhəbbətlə sevib evlənənlər belə, beş ildən sonra ayrıla bilirlər. Qadın bütün situasiyalara hazır olmalıdır. Heç kim, heç nədən sığortalanmayıb. Elm ən dəqiq və ən xeyirli sığortadır. Kim elmə yiyələnməyi bacarırsa, o, həyatın rahatlıq yolunu tapmış sayılır.\n- Maraqlı məşğuliyyətləriniz nədir?\n- Ən sevdiyim iş filmə baxmaq və kitab oxumaqdır. Düşünürəm ki, formalaşmağımda ədəbiyyatın və şəxsi təcrübəmin böyük rolu olub. O qədər kitab oxuyurdum ki, evimizdə atam kitab oxumağa qadağa qoymuşdu. Bir kitabı iki saata oxuyub bitirirdim. Belədə gecələrimi də kitaba bağışlamalı olurdum. Atam da yuxusuzluğumdan, gözlərimin yüklənməsindən narahat idi. İndi isə vaxt azlığından çox oxuya bilmirəm. Düşünürəm ki, yaxşı vərdişlərə lap əvvəldən yiyələnmək lazımdır. Son vaxtlar zaman azlığından az kitab oxuduğuma təəssüf edirəm, amma yeniyetməlik dövrümdə demək olar ədəbiyyatın təməlini təşkil edən əsərlərin əksəriyyətini oxuduğuma görə indiki təəssüfümün ağrıdıcı gücü elə də böyük deyil.\n- Hansı səpkidə olan kitablar Sizi daha çox cəlb edir? Yerli, yoxsa əcnəbi müəlliflərin əsərlərinə müraciət edirsiniz?\n- Müxtəlif janrlarda ədəbiyyat oxumuşam. Hətta 9-cu sinfə qədər humanitar sahə üzrə təhsil alacaqdım. 3-cü qrupa hazırlaşırdım. Tərcüməçi olmağı çox arzulayırdım. Atamın istəyi ilə qrupu dəyişib, təbiət sahəsinə istiqamət aldım.\n-Maraqlıdır, atanız sizi hansı sahənin mütəxəssisi kimi görmək istəyib?\n- Atamın da, anamın da ali təhsili yoxdur. Sadəcə, atamın mütaliəsi geniş və əhatəlidir. Hətta, bu gün də məni təəccübləndirməkdə davam edir. Hərdən mənə elə suallar verir ki, onun qarşısında çıxılmaz vəziyyətdə qalıram. Uşaqlıqdan hər bayramda bizə kitab hədiyyə alınıb. Evimizdə çox böyük kitabxana var. Ensiklopediyalardan tutmuş klassiklərə qədər əksər müəlliflərin əsərləri kitab rəfimizin bəzəyidir. Amma mənim öz evimdəki kitab rəfim o qədər də böyük deyil. Mənə hədiyyə olunan kitabları Şəmkir Heydər Əliyev Mərkəzinə verirəm. İstəyirəm oxuduğum kitablardan digər insanlar da faydalansınlar.\n-Bir az da övladlarınızdan danışaq. Neçə yaşları var?\n- İki qızım, bir oğlum var. Övladlarım 16, 15, 12 yaşlarındadırlar.\n-Belə başa düşdüm ki, erkən yaşlarınızda ailə qurmusunuz. Evliliyiniz də işiniz və təhsiliniz kimi, atanızın təşəbbüsü ilə qurulub, yoxsa?..\n-16 yaşımda ali məktəbə qəbul olunduğumdan universiteti bitirəndə heç 20 yaşım yox idi. Ona görə də 20 yaşım tamam olanda ailə həyatı qurmuşam. Bu evlilik həm atamın, həm də mənim razılığım əsasında olub.\n- 15-20 il bundan qabaq qadınların ictimai-siyasi sferada aktivliyi o qədər də təqdir edilmirdi. Bir çox kişilər ictimai-siyasi fəallığı olan xanımla ailə qurmağa üstünlük verməzdilər. İndi isə bu məsələdə irəliləyiş var. Maraqlıdır, sizin həyat yoldaşınız ictimai-siyasi aktivliyinizi necə qəbul edir?\n- Ziyalı ailəsində yaşadığımdan bu hal mənə tanışdır. Qaynatam həkim, qaynanam müəllim, yoldaşım ixtisasca mühəndisdir. Ziyalı nəsil olduqlarından onlarda qadının işləməsi problem deyil. Əksinə, təhsilsiz qadını qəbul etmirlər. Ailə qurmazdan öncə işə başlamışdım. Analıq məzuniyyətində olanda yoldaşım mənə dedi ki, evdə darıxırsan, uşağın 3 yaşını gözləmə, işə çıx. Bu məsələdə şanslı qadınam.\n- Yəni deputat olmaq arzunuzu dilə gətirəndə də hansısa maneə ilə qarşılaşmadınız?\n- Heç bir baryer olmadı. Təbii, ailə olaraq, bu məsələdə məsləhətləşdik. Namizədliyimi irəli sürmək məsələsində məni normal qarşıladılar. Təbii ki, hər şeydən öncə ailəli xanımam. Hər bir addım atanda ailə üzvlərimlə məsləhətləşməliyəm. Həm övladlarım, həm həyat yoldaşım, həm də qaynatamın fikirlərini hörmətlə dinləyirəm.\n-Amma bir çox gənc ailələrdə bu balans pozulur və ailələr dağılmağa başlayır.\n- Bizim ailədə qapıdan içəri girəndə heç kəs mənim vəzifəmi nə hiss edir, nə də görür. Qapıdan içəri girəndə uşaqlarımın anası, həyat yoldaşı və gəlinəm. Əgər vəzifəmi bir az qabartsam, o zaman ailə münasibətləri çat verməyə başlayacaq. Başqa problemlər yaranacaq. Özüm də ailənin bu cür davam etməsinin tərəfdarıyam. Azərbaycan ailəsi Avropa ailəsi deyil. Bizim ölkənin özünəməxsus ailə modeli var. Bizim ailə institutunda yazılmamış qanunlar var. Evin böyüyü kişidir. Bunu qadınlarımız qəbul etməlidirlər. Evdə ağsaqqal sözü eşidilməlidir. Evimdə nəsə bir iş olanda atamla yox, qaynatamla məsləhətləşirəm. Bir ata kimi onun tövsiyələrini dinləyirəm. Qadın ailəni qoruyan, problemləri həll edən, ağırlığı üzərinə götürən qüvvədir. Evdə uşaq da, kişi də qadının üzünə baxır. Əgər qadının çöhrəsində təbəssüm olarsa, hər kəsin əhvalı yaxşı olacaq. Adicə nəsə işlə bağlı yorğunluq olanda övladlarım “ana, nəsə olub, niyə kefin yoxdur”-deyə soruşurlar. Ona görə də qadınlar ailəni ayaqda saxlamağı bacarmalıdırlar.\n- İşdən sonra boş vaxtlarınızı necə keçirirsiniz?\n- Adətən boş vaxtlarımda ailəmlə birgə oluram. Həm də hər şeydən öncə evə bağlı adamam. Baxmayaraq ki, həmişə aktiv işlərdə olmuşam, amma evimi çox sevmişəm. Təbii, gəzməyi sevməyən adam yoxdur. Amma o da müəyyən bir yerə qədərdir. Rahatlığımı hüzurumu evimdə tapıram. Ev işlərimi də özüm görürəm. Onu da deyim ki, mətbəxdə olmaqdan, ailəmlə vaxt keçirtməkdən xüsusi zövq qalıram. Deputat həmkarlarımızla Milli Məclisdə görüşürük. Çünki həftə sonu hamı öz ailəsinə uşaqlarına vaxt ayırır. Ona görə də həmkar olaraq tez-tez görüşürük desəm, yalan olar.\n- Mətbəx mövzusu maraqlı gəldi. O zaman Sizə yaxşı qurman deyək, yoxsa, yaxşı kulinar?\n- Əlbəttə ki, kulinar. Mətbəxdə yorulmağın nə olduğunu bilmirəm. Yaxşı yeməklər və şirniyyatlar bişirirəm. Uzun müddət şirniyyat bişirmək hobbim olub. Hətta, şirniyyat bişirmənin incəlikləri ilə bağlı kitab yazmağı düşünürdüm. Ailədə şirniyyatlarımın görünüşünə və dadına xüsusi qiymət verilir. Dostlarım da bişirdiyim şirniyyatları çox bəyənirlər. Novruz bayramı ərəfəsində vaxtım olanda milli şirniyyatlarımız olan paxlavanı, şəkərburanı özüm bişirirəm. Düşünürəm ki, mətbəx qadınların vazkeçilməz yeridir. Ümumiyyətlə, Azərbaycan qadınları ailəsini sevir və dəyər verir. Evimi, mətbəximi sevdiyimdən hansısa restoranda yemək yeməyi sevmirəm. Tələbə olanda evdən kənarda nahar etməyə üstünlük verirdim. Təvəzökarlıqdan uzaq olmasın, öz bişirdiklərimin daha dadalı olduğunu yəqinləşdirmişəm. O üzdən daha çox evdə yemək yeməyə üstünlük verirəm.\n- Biz planlaşdırdığımız suallara qənaətedici səviyyədə cavablar aldıq, buna görə Sizə minnətdarıq. Bəs Sizin deyəcəyiniz hansısa fikir qaldımı?\n- Xeyli söhbət etdik. Suallarınıza görə minnətdaram. Danışdırmağı bacaran suallar idi. Ancaq müsahibəyə yemək mövzusu ilə yekun vurulmasını istəməzdim. Bir son fikrimi deyim: Azərbaycanın özü də, xalqı da, ayrılıqda insanları da, dövləti də, hökuməti də gözəldir, dəyərlidir. Yetər ki, sən olanları səmimi qəlbdən sevəsən, dəyərləndirəsən və qoruyasan. Bunu bacaran insan xoşbəxtdir.


REKORD.AZ | İDMAN - XƏBƏR SAYTI Rüfət Hüseynov: “Hədəfimiz qızıl medaldır”...\nRüfət Hüseynov: “Hədəfimiz qızıl medaldır”\nTarix: 08.05.17 17:05 Yazar: Oxunub: 125 dəfə\nAzərbaycan millisinin boksçusu Rüfət Hüseynov Bakıda keçiriləcək IV İslam Həmrəyliyi Oyunları ilə bağlı fikirlərini açıqlayıb. Rekord.az xəbər verir ki, 49 çəki dərəcəsində rinqə çıxacaq 20 yaşlı idmançı mayın 12-22-də baş tutacaq yarışa hazırlığını dəyərləndirib:\n“Toplanışın son mərhələsini keçirik. Qəbələdə fiziki məşqlərdən sonra hazırlığı Bakıda davam etdiririk. Son çalışmalar taktiki və texniki hazırlıq üzərində qurulub. Artıq özümün ideal formama yaxınlaşıram. Bir qədər fiziki çatışmazlığım vardı ki, onu da aradan qaldırmışam. Bu, Qəbələdəki məşqlərdən sonra mümkün oldu”.\n2014-cü ildə Nankində təşkil olunan Yeniyetmələrin Yay Olimpiya Oyunlarında qızıl medal qazanan Hüseynov İslamiadada da eyni uğuru təkrarlamaq arzusundadır. O bildirib ki, bunu reallaşdırmaqla, öz çəkisində liderliyini də qoruyacaq: “Bizim komandada hamının bir hədəfi var. Mən də onlar kimi qızıl medal arzusundayam. Düzdür, rəqiblərin kimliyi hələ dəqiqləşməyib. Çünki hazırda boks üzrə Asiya çempionatı da keçirilir. Həmin qitənin ölkələri bir komanda ilə Daşkənddə təmsil olunur. Onların digər boksçuları isə İslamiadaya gələcəklər. Ona görə də əsas rəqibimiz hesab olunan Asiya təmsilçilərinin Bakıya hansı heyətlə gələcəyini hələ bilmirik. Rəqiblərin kimliyindən asılı olmayaraq, çalışacam ki, İslam Həmrəyliyi Oyunlarında qalib gəlməklə, bu çəkidə bir nömrə kimi mövqeyimi qoruyum”.


Bu əlamət erkən ölümdən xəbər verir - ALİMLƏRDƏN XƏBƏRDARLIQ » Korrupsiya və Qanun Qəzeti\nAna Səhifə » Sosial / Səhiyyə » » Bu əlamət erkən ölümdən xəbər verir - ALİMLƏRDƏN XƏBƏRDARLIQ »\n16-07-2019, 11:00 Bu əlamət erkən ölümdən xəbər verir - ALİMLƏRDƏN XƏBƏRDARLIQ16-07-2019, 11:00 Sosial / Səhiyyə | Baxılıb: 63\nBir neçə elmi mərkəz tərəfindən həyata keçirilən tədqiqatın nəticələri açıqlanıb.\nUnikal.org ölkə.az-a istinadən bildirir ki, nəticələrə əsasən, yaşlı insanlarda iybilmə qabiliyyətinin kəskinliyi neçə il ömürləri qaldığına dəlalət edir.\n"Yaşlı insanlarda bəzən iybilmə qabiliyyəti zəifləyir. Bu isə ölüm riskini artırır. Bizim ilk cəhdimiz iybilmə qabiliyyətinin ölümlə əlaqəli olduğuna aiddir", - deyə tədqiqatın müəllifi Xunley Çen bildirib.\nÇen 1999-cu ildən tədqiqata başlayıb. Ümumi olaraq tədqiqatda 2289 nəfər iştirak edib. Onların yaşı 71-82 arasında dəyişib. İlk mərhələdə alimlər təcrübə iştirakçılarının iybilmə qabiliyyətini yoxlayıblar. Eyni testlər 3, 5, 10, 13 il sonra da keçirilib.\nMəlum olub ki, iybilmə qabiliyyəti zəif olan yaşlılarda ölümə yaxınlaşma həddi 46 faiz daha çox olub. Cins, irq və demoqrafik göstəricilər tədqiqatın nəticələrinə çox az təsir edib.\nHamı üçün əlçatan bu məhsul AĞCİYƏR XƏRÇƏNGİNİN DƏRMANIDIR: Alimlərdən İNANILMAZ ARAŞDIRMA\nGündə bir ovuc yeyin: ÖLÜM RİSKİNİ AZALDIR\nBakıdakı saunada ər-arvadın polis tərəfindən tutulması xəbəri yalan çıxdı (34206)\nƏRDOĞAN SƏLAHİYYƏTLƏRİNİ TƏHVİL VERDİ- SƏBƏB? (3477)\nAydın Xırdalanlının doğum günüdür — Bu gün onun məzarını ziyarət etməyəcəyəm (3472)\nAeroport yolunda DƏHŞƏTLİ QƏZA: səkkiz maşın toqquşdu (34202)\nSumqayıtda evi ildırım vurub yandırdı (34481)\nKütləvi zəhərlənmənin səbəbi..\nTacı əlindən alınan erməni..


23 Fevral 2021 - Çərşənbə axşamı 18:56 175 nəfər oxuyub\nTbilisidə parlament binası qarşısında müxalifətin keçirdiyi genişmiqyaslı etiraz aksiyası dinc şəkildə başa çatıb.\n"Xəbər365"in xəbərinə görə, aksiyada çıxış edən müxalifət liderləri hakimiyyəti “Vahid Milli Hərəkat” partiyasının sədri Nika Melianı həbsdən azad etməyə və erkən parlament seçkiləri keçirməyə çağırıblar.\nAksiyanın başa çatmasından sonra Ş. Rustaveli prospektində avtomobillərin hərəkəti bərpa edilib.\nParlament binası qarşısında çadır quran bir qrup etirazçı aksiyanı gecə boyunca davam etdirəcəklərini bildiriblər.\nGürcüstan müxalifəti parlament binası qarşısında genişmiqyaslı etiraz aksiyası keçirir.\n"Xəbər365"in xəbərinə görə, müxalif partiyaların çağırışı ilə parlament binası qarşısına toplaşan etirazçılar müxalif “Vahid Milli Hərəkat” partiyasının lideri Nika Melianın azadlığa buraxılmasını və ölkədə erkən parlament seçkilərinin keçirilməsini tələb edirlər.\nAksiya səbəbi ilə Şota Rustaveli prospektində avtomobillərin hərəkəti məhdudlaşdırılıb.\nƏraziyə çox sayda hüquq-mühafizə orqanlarının əməkdaşları cəlb edilib.\nGürcüstan, müxalifəti, etiraz, aksiyası, keçirib, -, YENİLƏNİB,


"Kişilərimizi kişilikdən salır, qadınlarımızı isə..."- Azərbaycanlı həkimdən\n10 Mart 23:58\n"Kişilərimizi kişilikdən salır, qadınlarımızı isə..."- Azərbaycanlı həkimdən DƏHŞƏTLİ AÇIQLAMA\n"Broyler toyuqlarına hər gün yumurta verməsi üçün verilən dərmanlar kişilərimizi kişilikdən salır"\nAzNews.az xəbər verir ki, bu açıqlamanı tanınmış naturopat həkim Füzuli Hüseynov verib. O, broyler toyuqlarının yeyilməsinin orqanizmə fəsadlarını sadalayıb.\nBroyler toyuğu şok verməklə öldürülür. Şok verilməyin nə olduğunu izah edim. Kəsilmədən öncə toyuğa elektrik şoku verilir və sonra başı kəsilir, bu zaman 200 qrama yaxın qan toyuğun bədənində qalır. Bu, müqəddəs kitabımız Quranda yazılan “qan bizə haramdır” əmrinə zidd olan bir əməldir. Bundan başqa bəzi fərdlər elektrik şokunun təsirinə dözməyib ölür, başları aparat vasitəsilə “Bismillah”sız kəsilir. Bu da bizim halallarımıza və haramlarımıza qoyduğumuz “diqqət”.


“Giriş qadağandır” yazısına üstünlük verərdim" » www.MILLIQAZET.info\nDeyir yenə dövlətçiliyimizə xaricdən nəsə təhlükə yaranırmış, iqtidarla müxalifət əl-ələ, qol-qola verərək dünən dəyirmi masa keçirmiş, bu təhlükəni sovuşdurmuşlar. Bizə məlum deyildir təhlükə konkret nədən ibarət olubdur. Əgər söhbət ancaq internetdə “10 min dollar alıb söyənlər”dən, ermənipərəst qara qüvvələr və onların dəyirmanını işlədənlərdən gedirsə, bizə heç zad eləyə bilməzlər, ölkəmizin təkcə hərbi büdcəsi Ermənistanın ümumi büdcəsindən çoxdur. Eyni zamanda bu xarici təhlükə nə məsələdirsə azı yüz ildir ölkəmizin başı üzərində fırlanır, vaxtaşırı peyda olur. Hələ biz SSRİ tərkibində olanda lap şiddətli şəkil alırdı. Yəqin ki, özünə hörmət qoyan hər bir dövlətçiliyin mütləq üç-dörd dənə xarici təhlükəsi olmalıdır. Necə deyərlər, kişinin düşməni olar. Bunun başqa variantı da var: “Əgər sənin kürəyinə tüpürürlərsə, deməli, sən onlardan qabaqdasan”. Hərçənd adamı çalaya yıxıb da belinə tüpürmək olar, ancaq biz bu variantı milli mənəviyyatımıza yad olduğu üçün öncədən rədd edək getsin.\nAdam arzu edir ki, kaş heç bizim xaricimiz olmayaydı, elə ancaq daxildən ibarət olaydıq. Hər yanımız daxil olsa, xərc də çıxmazdı, adından göründüyü kimi, nə olsa içəri verərdik. Ancaq nə edəsən, hələlik dünyada xarici olmayan dövlət yoxdur. Amerikanın, Rusiyanın, Almaniya, Fransa, Britaniya, Çin kimi hegemon dövlətlərin də hərəsinin öz xarici vardır. Daxilimizə nisbətən xaricimizdə problemlərin olması elə bu zırpı dövlətlərin günahıdır. Dünyanı yaxşı işlədə bilmirlər. Versələr biz işlətsək...\nO cümlədən, xarici işlər idarəmizin, başda Elmar müəllim olmaqla, günahı böyükdür. Niyə onlar bizim daxildə yaratdığımız sabitlikdən xaricdə yaratmırlar? O boyda etimad göstərilib, 20 ildir nazirdir, hələ bir xaricin barmağına... dərman eləməyibdir. Hara baxırsan xarici pis gündə görürsən. Nəticədə ölkəmizin daxildəki gözəllikləri, imici korlanır. Elə bil qızıl-gümüş oboylu ev tikirsən, çöl divarına isə təzək yaxırsan. Cansıxıcı dizayndır. Əli İnsanovun villasına oxşayır.\nAvropa Şurası Parlament Assambleyasının müdiri Lilian xanımın məhz müxalifət-iqtidar görüşü günündə Bakıya səfər eləməsi də maraqlı, məzmunlu, sevindirici, ürəkaçan, səmimi, xoşhal, ləzzətli, şövqlü, zövqlü alındı. Düzdür, bizdə iqtidar-müxalifət dialoqu onsuz ilin 370 günü davam edir, sadəcə format bir az fərqli olur. Bir tərəf döyür, o biri tərəf söyür, belə bir dialoq gedir. Sözümün canı odur ki, Lilian xanım haçan gəlsə belə dialoqun üstünə çıxması şübhəsiz idi. Səfər həmçinin Avropa Şurasının 70 illiyi münasibətiylə Bakıda keçirilən “Bizim hüquqlarımız, bizim azadlığımız, bizim Avropamız” adlı beynəlxalq konfransda iştirak üçündür. Azərbaycan bu 70 ilin hardasa 20 ilini Avropa Şurası ilə birgə keçiribdir və gördüyünüz kimi, artıq orada çox şey bizə məxsusdur. Məncə konfransı təşkil edənlər təvazökarlıq eləməsə oraya “... bizimdir, bizimdir, Kəlbəcər də bizimdir” şüarını əlavə edərdilər. Avropa Şurasına üzv olduğumuz müddətdə hüquq və azadlıqlarımız həddindən artıq genişlənmişdir. Məsələn, mənim yadıma gəlir, 90-cı illərdə biz hamamda çimə bilmirdik, gecələr tualetə getmək olmurdu, neçə nəfəri öldürmüşdülər. İndi isə hər yanda dialoq, dostluq, qardaşlıq, müzakirə, mücadilə, mübarizə, müsamirə vardır! Şair demişkən: “Mübarizə bu gün də var, yarın da, AYB sədri həmişə Anar olsun!”\nSonda bir daha əlaqədar orqanlardan xahiş edirik bu xaric məsələsinə bir əncam çəksinlər. Bəlkə ölkəmizi astar üzünə çevirək, xaric daxil olsun. Xalq şairi Ramiz Rövşənin şeirindəki kimi: “Şalvarımı, pencəyimi çevirdim astar üzünə, Gülə-gülə çıxdım dostlar üzünə”.\nAvropa İnsan Hüquqları Məhkəməsinin qərarları icra olunmalıdır\nQoşulmaya-qoşulmaya kimlərə qoşuluruq?\nDeputat: “Avropa Şurasındakı üzvlük məsələsini yenidən nəzərdən keçirməliyi ...\nAzərbaycan beynəlxalq təşkilatlara nə qədər vəsait ödəyir?\nQarışan dünya və Azərbaycanın seçdiyi yol...\nBu dövlət şəhidlərin qanı bahasına qurulub


Sevgi Ve Qurur üçün axtarış neticesi\nAxtarış Neticesi : Sevgi Ve Qurur\nmənə dua edir, duasını qəbul edim” buyurur. Ata-anaya daha çox yaxşılıq edirlər. Onlara yaxın olub sevgi göstərirlər. Həyat yoldaşlarına və ailələrinə doğru istiqamət göstərir, gözəl sözlər və gözəl davranışla ehsan edirlər. Qohumları ziyarət edir, onlardan möhtac olanlara sədəqə verirlər. Qonşular\nadamın gizləndiyini təsəvvür etmək\nçətindir.Hərdən hisslərini çox güclü şəkildə\nbiruzə verirlər.Sevgi məsələlərində Leyli\nvə Məcnunu ötüb keçirlər.Qadınları\nküsəyəndir.Onlar eyni qan qrupu olan\nkişilərədən güclüdürlər.Bu qrup insanlar öz\nbildiklərini edir,ətrafdakıların fikri onlar\ndil öyrənmək dərslərində birlikdə olurdular. Amma İnessa feminizm haqqında kitab yazıb «azadlıq və sevgi» tələb edəndə Lenin onun yazdıqlarını «proletarlıqdan uzaq burjua münasibətləri» adlandıraraq tənqid eləyəndən sonra onların münasibətləri soyudu.\nLeninin son zamanlar aşka\ntеminə kitаbхаnа хiməti: Dərs vəsаiti. – Bаkı: Bаkı Univеrsitеti Nəşriyyаtı, 2008. – 192 s.\nDədə Camal (Əməkdar elm xadimi, fəlsəfə elmləri doktoru, professor Camal Mustafayev – 80) (xatirələr, şeirlər və fotolar). Nəşrə hazırlayanlar:\ntəsir göstərmişdir. Mərkəzi Midiyanın bir rayonu Babilistanın, şumerlərdən gəlmə, xeyir, bərəkət və sevgi ilahəsi olan İştarın adı ilə əlaqədar olaraq Bit – İştar (İştarın Ev) adlandırılmışdı. Assurilər bu dövrdə, Midiyaya hücum edərkən, Midiyanın gələcək paytaxtı Ekbatanın yaxınlığında "Babil qalas


QHTXEBER: Şuranın dəstəyilə çəkilən “Qırmızı nitq: Mən itkinəm, mən əsirəm, mən girovam” filmi təqdim olunub\nBeynəlxalq Mətbuat Mərkəzində “Qırmızı nitq: Mən itkinəm, mən əsirəm, mən girovam” filminin təqdimatı olub.\nqhtxeber.az APA-ya istinadən məlumat verir ki, film “Gələcəyə Baxış” Avropaya İnteqrasiya İctimai Birliyinin (İB) təşəbbüsü və Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə yardımı ilə çəkilib.\nƏvvəlcə “Qırmızı nitq: Mən itkinəm, mən əsirəm, mən girovam” filmi nümayiş olunub.\nSonra “Gələcəyə Baxış” Avropaya İnteqrasiya İB-nin sədri Bəsti Nəsibova çıxış edərək filmin yaradıcı heyətinə təşəkkürünü bildirib. Bu cür filmlərin Qarabağ probleminin unudulmamasında böyük rolu olduğunu qeyd edib.\nDaha sonra filmin mövzusu haqqında məlumat verilərək bildirilib ki, “Qırmızı nitq: Mən itkinəm, mən əsirəm, mən girovam” Azərbaycanın Dağlıq Qarabağ bölgəsi və işğal olunmuş digər ərazilərində erməni vandalizmi ilə üzləşən v taleləri məlum olmayan insanların həyatına həsr olunub. Müharibənin fəsadları nəticəsində minlərlə azərbaycanlı əsir, girov və itkin düşüb. Onların əksəriyyətinin taleyi hələ də məlum deyil. Məqsəd o insanların yaşadıqları ağrı-acını, dəhşətləri göstərməkdir. Burada ermənilərin azərbaycanlılara qarşı törətdikləri cinayətlərin miqyası, dəhşətləri təsvir edilir. Film üç nəfər – bir əsir, bir girov və bir itkin azərbaycanlı üzərində qurulub və eyni, oxşar taleni yaşayan minlərin faciəsini, hiss-həyəcanını təqdim edir.


Bu iki vasitə limfa və bağırsaq sistemini təmizləyir - Sanki yenidən doğulacaqsınız » Korrupsiya.org\nKorrupsiya.org medicina.az-a istinadən bildirir ki, rusiyalı blogerlərdən biri illərdir davam edən bronxit və öskürəkdən bu metodu etdikdən sonra xilas olub.\n"Solodki sirop" (Biyan kökü şirəsi) və Enteresorbent limfaları tərtəmiz edir. Bunun üçün 1 xörək qaşığı solodki siropu 1 stəkan isti suda həll edib, acqarına səhər tezdən içirsiz. Bütün limfa sistemi sanki qaynamağa başlayır. Ola bilər ağzınızdan, burnunuzdan su axsın. 2 saat ərzində bütün şlak və toksinlər bağırsaqlarda toplanacaq. Ona görə 2 saatdan sonra 1 xörək qaşığı də Enterosgel icirsiz.\nBu zaman bağırsaqlarda toplanan bütün zibil sorbentə toplanaraq, bağırsaqlardan xaric olur. İshal, qarında sancı, ağrı, köp, ürəkbulanma kimi hallar mümkündür. Bu proseduru etdikdən 3 saat sonra yemək olar\nTrampı heç kim sayan icra başçısı çətin dönəmdə... - GƏLİŞMƏ 24 yan 2019, 11:31\nMaliyyə Nazirliyinin qısamüddətli istiqrazlarının yerləşdirilməsi üzrə hərrac keçiriləcək 17 fev 2018, 11:09\nYunanıstanda zəlzələ olub 02 yan 2018, 03:28\nXəzərə “Kamaz”la zibil tökənlər... 20 iyl 2018, 12:03\nBƏƏ Pentaqondan 270 milyon dollarlıq raket alacaq 09 mar 2018, 10:08\nTopçubaşov adına Elmi Cərrahiyyə Mərkəzində BİABIRÇILIQ - Xəstəni pulu olmadığı üçün reanimasiya şöbəsindən qovurlar 19 noy 2018, 12:53\n"Paşinyanın fikirləri mənə itin misalını xatırladır" — Aqil Abbas 02 mar 2019, 12:30\nAzərbaycanda adam OĞURLUĞU – 16 yaşlı qızı gecə 4 maskalı apardı 06 mar 2019, 15:42\nƏrinin birinci arvadı Cəmiləni məhkəməyə verdi 19 dek 2017, 10:08\nNazirin başsız qoyduğu Cəlilabadda proje: müavin RTŞ-ni ələ keçirir? - İddialar... 03 iyl 2018, 09:57


Taxta və rəngli şüşələrin birləşməsiylə yaranan və şüşə bəzəmə üsulu olaraq xarakterizə edilən "şəbəkə" sənəti, Azərbaycanın tarixi şəhərlərindən Şəkidə, bu sənətin yox olmasını istəməyən bir neçə zənaətkar tərəfində\nAzərbaycanın tanınmış aparıcısı Türküyənin ən reytingli serialının qəhrəmanı ilə görüntüləri yayıldı - FOTO\nAparıcı Lətafət Ələkbərova türkiyəli aktyor Erkan Petekkaya ilə bir araya gəlib. -ın axşam.az-a istinadən məlumatına görə, o, birlikdə şəkdirdikləri fotonu sosial şəbəkədə paylaşıb. L.Ələkbərova şəkli Türkiyədə olan zama\nOn iki həftə boyunca minimal karbohidrat pəhrizinə riayət edən insanlar ikinci tip diabetə qalib gəlmək şansını təxminən 30% artırırlar. Sputnik Azərbaycan-a istinadən bildirir ki, bu barədə .uk portalı Texasın A&M Universitetini\nDamarları möhkəmləndirmək üçün 7 SADƏ MƏSLƏHƏT\nQan damarlarının sağlam, möhkəm və elastik olması ürək-damar sistemi xəstəliklərinin, infarkt və insultun əsas profilaktik tədbiridir. -a istinadən bildirir ki, pis vərdişlər, düzgün olmayan qidalanma, stresslər damarları\nOyanan kimi yatağınızı yığmayın, çünki... -\nYa analarımızın qorxusundan, ya da adət etdiyimizdən səhər yuxudan oyanar-oyanmaz dərhal yatağımızı yığırıq. Mütəxəsisslər apardıqları araşdırma nəticəsində bununla sağlamlığımızı ciddi təhlükə altında qoyduğumuzu iddia edirlər\nABŞ-ın Kaliforniya ştatında ötən ay miqrin oluduğu öyrənilən Ryan Jessen beyin qanaması keçirdiyi üçün dərhal xəstəxanaya çatdırılıb. xəbər verir ki, həkimlərin bütün müdaxilələrinə rəğmən Ryanın həyatını xilas eləmək mümkü\nHaşimato tiroidinin müalicəsi necə aparılır?\nMüalicə zamanı tiroiddəki dəyişəkliyin tamamilə qarşısını alan dərman təəssüf ki yoxdur. Tiroidi az olan xəstələrə dərman preparatı, hormonu artırmaq üçün verilir. Bu preparatlar daimi olaraq içilməlidir. Zamanında içilməs\nşəbəkə sənəti melumatlari 2021, şəbəkə sənəti haqqinda melumat , şəbəkə sənəti xeberleri, şəbəkə sənəti haqqinda ətraflı xanim.az saytında öyrənə bilərsiz\nsonxeber.az yemek reseptleri toy gecesi toy makiyajlari südlü şirniyyat fitnes klubu hamiləlik testi soda maskasi kosmetika şaftaliya aid atalar sozleri lut qizlar


16 Oktyabr 2018 12:41 | 1 480\n“Ölkəmizdə müharibə və əmək veteranlarına daim diqqət və qayğı göstərilir. Azərbaycana gələn qonaqlar da ölkəmizin bu sahədə təcrübəsinin öyrənilməsinin vacibliyini qeyd edirlər. Hərçənd ki, Azərbaycanda müharibə veteranlarının sayı digər ölkələrə nisbətən qat-qat çoxdur”. SİA-nın xəbərinə görə, bunu Milli Məclisin deputatı Siyavuş Novruzov deyib.\nDeputat bildirib ki, ölkəmizdə 1970-ci ilə qədər veteranların heç bir statusu yox idi: “Lakin 70-ci ildən sonra dövlət tam möhkəmləndikdən sonra veteranlarla bağlı addımlar atılmağa başlandı”.\nAzərbaycan Prezidenti İlham Əliyev tərəfindən cəsarətli addım atılaraq şəhid ailələrinə birdəfəlik müavinətin verilməsinin çox mühüm qərar olduğundan danışan S.Novruzov burada maddiyyat məsələsinin şişirdilməsinin əleyhinə olduğunu bildirib: “Biz burada mənəvi tərəfləri əsas götürməliyik. Bu addımın mahiyyəti şəhid ailələrini digər insanlardan fərqləndirməkdir. Bu, millətin, dövlətin şəhididir. 5 manat az oldu, çox oldu kimi məsələləri dilə gətirmək düzgün deyil. Bu məsələyə şəhid ailəsinin maddi təminatı kimi yanaşmamalıyıq”.\nBu yaxınlarda Nazirlər Kabineti tərəfindən veteran statusu almayan şəxslər üçün qaydaların tətbiq edildiyini deyən deputat bildirib ki, vaxtilə bu statusu almağa haqqı olmayanlar olanları kənara itələyib onların haqqını mənimsəyiblər: “Hökumət də buna əsasən haqqından məhrum edənlərin öz haqqından istifadəsi üçün şərait yaradıb. Azərbaycanda təxminən veteranların sayı 60 mini keçib. Sırf Qarabağ veteranlarını qeyd edirəm. Azərbaycanda polk, diviziya olmayıb. Batalyon olub və bu batalyonlarda da 200 nəfər insan vuruşub”.\nS.Novruzov əlavə edib ki, ezam olunanlarla, həqiq hərbi xidmətə çağıranların statusu fərqli olmalıdır.